Isuk iki aku kerinan mergo alarm hpku mati. Pas aku ndelok jam sing nyudokno jam 7, aku langsung kedandapen. Dino iki aku rencanane moleh nang Suroboyo dan tiket pesawatku iku jam 7.45. Saiki aku durung siap-siap blas. Akhire aku cepet-cepet adhus bebek dan aku ngelebokno barangku asal nang koper. Mbari wes mutus aliran listrik nang kamar kos, aku cepet-cepet pesen gocar gawe nang Bandara. Untunge ae gocar e gak suwe tekone. Cuma siale, iki aku kejebak macet, padahal iki wes jam 7.35. Sepuluh menit ngkas sak durunge sepurku berangkat. Siale aku buru tutuk nang Bandara pas jam 7.45, barengan ambek pesawatku sing buru ae take-off. Awakku langsung lemes dan utekku langsung kopong saking shock e ketinggalan pesawat.


Aku wingi bengi iku ngipik oleh keduk-keduk lemah terus langsung jumbul soale nempokno kotak kayu sing rodok gede yo koyok koper ngunu, Pas tak buka aku langsung jumbul tibake isene iku macem-macem barang sing regane larange megilan, terus aku kepikiran opo iki sing jenenge harta karun. Terus harta karun sing tak temokno maeng isine iku ora mok siji tok, ono kalung sing teko mas asli, tapi ora ono surate, terus emas batangan sing ono telung iji, ambek ono tulisane "mok ngipi tok", terus ono ali-ali barang ambek koyok arloji sing teko emas. Lah pas ate tak jipik kabeh tibake langsung ono banjir guwede, soale aku nemoknoe nang pinggir kali, terus akhire aku tangi.


Sak liyane tuyul, suster ngesot uga dadi demit sing paling kerep muncul neng layar kaca lan media-media popular liyane. Demit iki, koyo jeneng, nganggo klambi suster putih lengkap karo topine. Demit iki digambarke ora iso mlaku mergo ora duwe sikil utowo sikile cacat. Dadi demit kui gerake nganggo coro ngesot. Ono sing ngomong yen suster ngesot iki, muncule seko arwah gentayang suster sing dibunuh karo dokter pas tengah wengi. Sak durunge dipateni, suster kui diperkosa lan dipotong sikile. Ono uga versi sing ngomong yen suster ngesot kui biyen dadi suster neng panti jompo. Dheweke dituduh bunuh pasien-pasien neng kono nganggo ilmu hitam. Dheweke diantemi warga tekan sikile kui remuk kabeh.


Perkoro amis, iku ancene ora kabeh wong iku seneng ambek ambune iku, nah kanggo wong sing biasane mangan iwak, sing biasane asale ambu amis iku teko, yo kadang isek ono sing jember karo ambu amis maeng. Nah nag wes ancene geting ambek jijik karo sing jenenge ambu amis, iku kudune latihan mareki soale nag ora dipareki biasane bakal kacel ambek dadi contoh sing elek karo anake sing ancene kudu diwanekno ambek perkoro sing jemberi iku maeng ben ora jijikan. Nah latihane ben kendel iku yo gal sak itik ora kok langsung akeh ambek langsung wet ngunu. Soale sing jenenge wong jijik ambek jember iku mestine ora karoan rasane lapooh kok iso jember.


Dino iki aku ngancani dulurku nang Pantai. Berhubung bojone kerjo dan anake njaluk dolen nang Pantai, akhire njaluk tulunge nang aku. Nang kono, aku sing akeh dolen karo ponakanku, dan dulurku malah leyeh-leyeh dan gak melu dolen banyu ambek aku. Aku langsung ngelirik sinis, soale dulurku dadakno sengojo dadekno aku babysitter sementara. Tapi aku langsung ke-distract pas ponakanku nyipratno banyu nang siraku. Akhire aku balik asyik dolen banyu ambek de’e. Pas mlayu-mlayu, moro ponakanku tibo mergo jendulan. Pas didelok, dadakno jendulan iku mau isine bintang laut sing ketumpuk pasir. Aku ambek ponakanku langsung nggali pasir iku dan ndelok bintang laut secara langsung. Awak dewe jelas kuaget lah. Tapi ponakanku langsung ngomong nek bintang laut iku uripe nang njero laut, dadi kudu dibalekno. Aku nurut ae dan aku njarno ponakanku ngeculno bintang laut iku nang banyu Pantai.


Koncoku iku tau diwehi hadiah ambek pakne sing lunga nang Arab Saudi. Hadiah iku diwehno soale pakne ora iso mule pas riyoyo. Hadiahe iku rupo montor remotan, sing iso mlayu ambek menggo nag diremot terus iso mundur barang. Montor remotane iku ora cilik koyok nggonane bocah-bocah tapi iku sekitar seket centinan pokoke sak mondo tekel sing gede ukurane. Terus mari ngunu yo ono batune, tapi batune iku ces-cesan dadi ora angger entek buak terus tuku maneh. Nah jarak oleh ngeremot yo adoh sekitar telong meteran. Mangkane masio pakne ora teko koncoku senenge megilan soale ditukokno dolanan sing ancene disenengi kat jaman biyen ambek bocahe yo wes kepengen kat kae.


Yen awak dhewe dadi penumpang neng mobil sing blong kui, ngeroso wedi kui wajar. Kahanan kui gawe awak dhewe ora iso ngopo-ngopo. Awak dhewe dudu supir sing nyekel setire. Mung sitik sing iso awak dhewe lakoke, nanging awak dhewe iso ngewangi supoyo kahanane ora dadi parah-parah banget. Sing kesiji, awak dhewe ora entuk panik. Panik kui nular. Yen kabeh wong neng jero kui panik, tekan sopire panik, kemungkinane awak dhewe selamet makin cilik. Sing keloro, awak dhewe mending meneng yen ora ngerti arep ngomong. Sing ketelu, awak dhewe iso usaha kanggo nenangke penumpan sing liyo. Sing kepapat, awak dhewe kudu percoyo koro wong sing nyekel setire.


Omah sing ana ning pojok dalan kuwi jarena omah angker. Ora ana wong sing wani mlebu amarga akeh banget cerita yen omah kuwi ana penghunine kaya kuntilanak, genderuwo, lan uga mitos wewe gombel. Nanging, Ardi ora percaya amarga saban bengi, Ardi liwat omah kuwi pas bali kerja. Ing sawijining dina, Ardi nelok yen omah kuwi dituku karo Bu Susi, wong sing duwe toko klambi sing ana ning ruko ngarep perumahan. Banjur Bu Susi ngongkon Ardi kanggo ngeresiki omah amarga mung Ardi sing wani. Ardi pancen ora wedi setan, nanging wedine akeh kewan kaya kumbang, coro, lan uga kewan cilik liyane. Ardi panggah grisiken yen mbayangake kewan kuwi mrambat ning sikile.


Awakmu tau gak seh bertanya-tanya, kok kasus pelecehan seksual iku tambah suwe tambah akeh ae. Wes ngono, roto-roto pelakune iku lanang dan gak nduwe kelainan khusus alias isok dikategorikno normal. Nek digatekno maneh, dadakno salah siji penyebab paling gede wong ngelakoni pelecehan iku mau berasal teko ndelok video porno sing suwe-suwe dadi kecanduan. Teko kono, mulai deh de’e mraktekno opo sing onok nang video porno iku. Alesane mereka ngelakoni iku mergo mereka isok ngentokno kepuasan mbarine ngelakoni iku. Iku perilaku sing ngguilani pol seh. Tapi teko kono, awak dewe dadi eroh nek efek ndelok video porno separah iku. Dadi gawe awakmu sing nduwe anak, jogoen anakmu ben de’e gak sampe kecandung ndelok video ngonoan sisan dan gak dadi pelaku pelecehan seksual nang masa depan.


Banaspati yaiku salah sawijine barang gaib sing nandakake ana ilmu santet utawa ilmu sing bisa nyelakai wong. Ning jaman modern, banaspati iki wis jarang ditemokake. Nanging banaspati ya isih ana ning kampung. Bentuke kaya bal geni sing bisa mabur. Banjur bisa ngobong omah senajan bal kuwi mung sewates liwat. Banaspati uga bisa nggawa penyakit kulit lan bisa marai bayi-bayi penyakiten. Banaspati iki uga wujud saka ilmu santet sing dikirim, dadi yen wong ndelok banaspati iki kudu akeh-akeh maca dzikir. Banaspati iki uga bisa ngageti wong sing lagi nyupir lan marai kecelakaan ning wilayah pegunungan. Setan iki medeni lan dianggep sing derajate paling dhuwur.


Libur Natal taun iki mbokmenawa dadi libur natal paling endah kang tau dakalami sasuwene urip ing donya. Kabeh mau awit panjaluke Mami kang pengin liburan ing mancanagari. Awit Papi oleh jatah cuti dawa, mula aku sekeluarga banjur diboyong ing negeri ginseng. Aaaaa, mbungahi tenan atiku. Aku sarombongan bakal menyang numpak Garuda Indonesia seka Surabaya langsung nuju ana Seoul, Korea Kidul. Liburan iki kapetung suwene 6 dina, lan bakal ngunjungi papan kaya Pulau Jeju, Seoul, Nami Island, serta Gunung Seoraksan. Kajaba arep menikmati kaya piye salju ana korea, aku lan rombongan uga kepengin banget kulineran ana kana. Kabeh wis duwe rencana arep ngicipi Tteokbokkii, Kimchi, Bulgogi, Kimbap, Eokmukguk, Bibimbap, lan liyane. Arep streetfood nganti restoran pokoke kudu dicoba kabeh.


Kabeh kuwi diciptakake ana alesane, salah sijine yaiku tulisan kanggo mengeti para pengunjung ning sekitare kolam renang sing ana ning panggon wisata. Senajan wong bisa ndelok sepira jerone lan luwih bisa ati-ati, tulisan iki kudune tetep ana amarga bisa dadi pangiling-iling ben ora gampang kebanjur seneng. Nanging, para pengunjung iki ora titen maca tulisan iki kamangka isih ana sing kelelep. Sak liyane kudu bisa renang, ati-ati lan nggatekake papan rambu iki uga penting amarga ben ora tinemu cilaka. Akeh wong sing isih seneng nyoba-nyoba ngelanggar senajan wis ditulis gede ning papan. Kamangka, kelelep iki dudu uga amarga ora bisa renang, nanging ya amarga ora ati-ati lan ngelanggar aturan.


Minggu iki, Dizca bakalan ketemu karo idolane yaiku Hyunsuk. Dizca wis nyepakke kabeh babagan kanggo persiapan ketemu Hyunsuk. Kanggo sing kate ketemu karo idolae, cara iki bisa dilakokake supaya luwih cepak kanggo ketemu idolane. Nomer siji, cepakke mental. Aja nganti mentale ora kuat dadine pas ketemu langsung semaput. Nomer loro, cepakke klambi sing bakal digawe. Yen nggawe klambi sing pas bakalan bisa nggawe awak dhewe luwih seneng lan cepak kanggo ketemu idola. Nomer telu, ora nggawa samubarang sing akeh. Cukup nggawa sing dibutuhke wae kayata kipas, ngombe, obat, lan alat kanggo macak. Sing terakhir, aja lalu dunga marang Gusti supaya adicara ketemu karo idola dilancarke.


Gawe awakmu arek-arek rantau sing kuliah nang kota pendidikan koyok Jogja utowo Malang, pasti wes gak kaget maneh ngadepi macet, opo maneh pas jam-jam brangkat sekolah karo brangkat kerjo utowo pas jam buyaran kabeh. Gawe awakmu arek kuliahan sing jam kuliahe luwe fleksibel timbang arek sekolah utowo wong kerjo, onok cara sing isok mbok lakoni cek isok kehindar teko macet. Siji, kenali disik jam-jam macet iku kapan ae, dan awakmu usahakno ojok brangkat utowo moleh pas jam-jam iku. Loro, nek awakmu kepekso banget berangkat utowo moleh pas jam iku, golek dalan tikus sing gak akeh wong eroh cek isok ngindari macet.


Kanggo para pelajar sing isih seneng melu-melu ning kasus perundungan kanca, mulai saiki kudu pinter jaga sikap amarga akeh instansi sing bisa ndelok perilaku para pelajar lan bisa wae nolak pelajar kuwi ben ora sekolah ning kono. Banjur sing paling penting yaiku, pelajar saiki kudu bisa paham yen bully kuwi dadi perilaku sing perlu diilangi ben duwe kepribadian sing luwih apik. Yen bisa, pelajar iki kudu ngerti carane ngelawan perundungan ning sekolah ben ada suasana sing guyub. Kamangka kuwi, ayo para pemuda saiki dadi pelajar sing bijak lan uga golek kegiatan sing positif ben bisa adoh saka kasus bully sing lagi akeh ning Indonesia.


Rasa wedi yen arep munggah panggung lan tampil kuwi wajar. Kabeh wong duwe carane dhewe-dhewe ben iso ngurangi rasa wedi mau. Ono wong sing meneng wae dipojokan, domblong ora ngopo-ngopo. Ono sing ngeroke musik karo joged-joged opo paling ora sirahe mantuk-mantuk. Ono wong sing dungo utowo simbayang, jaluk marang Tuhan supoyo pemampilane dilancarke. Ono wong sing jaluk koncone kanggo dhewe diantemi. Ono wong sing sadurunge munggah panggung bengok-bengok disik. Ono wong sing saking wedine kui sakdurunge tampil dheweke mesthi wethenge lara. Ono wong sing mlaku bolak-balik ora cetho. Pokokmen werno-werno polah wong sing wedi sakdurunge tampil kui. Naning opo wae carane kui, sing penting gawe wong kui pede pas munggah panggung.


Wong sing tau diguyu kancane sak kelas mesti tau ngelakoni perkoro sing ora pantes dilakoni mangkane sampek diguyu. Nah sing diarani diguyu iku maeng duwe rong arti yoiku ngenyek ambek seneng, karek perkoro sing dilakoni iku maeng opo. Nag sing dilakoni iku maeng termasuk perkoro sing pantes ambek sing iso dibanggakno berarti wong sing guyu iku maeng seneng ambek deke. Tapi ang sing dilakoni iku maeng termasuk perkoro sing ora pantes kanggo dilakoni berarti wong sing guyu iku ngenyek ambek ngisin-ngisin. Yo roto-roto wong sing tau sekolah mesti tau ngalami perkoro koyok ngeneki. Mboh iku pisan tok utowo peng bolak-balik.


Nana kuwi kerja dadi salah siji manajer ning Jakarta. Ing sawijining dina, Nana oleh jatah cuti lan bisa liburan ning Bali karo kanca-kancane. Rencanane, Nana arep liburan ning Bali 3 dina lan ning dina ke-4 Nana lan kancane bali ning Jakarta. Nanging, pas dina ke-4, Nana malah tangi kawanen lan kudu nguber jam pesawat sing gari sejam maneh. Sing marai mumet yaiku Nana ora ndelok TV kamangka ketinggalan berita yen ning tengah kutha bakal ana pawai ogoh-ogoh mengeti dina suci umat Hindu. Nana lan kancane teka ning bandara 10 menit sak durunge pesawat budhal. Nanging pas arep mlebu, Nana lan kancane dicegat amarga wis telat.


Kentut sing paling marake isin kui kentut sing mambu. Soale, mambune kui ora iso awak dhewe tutup-tutupi. Yen kentut sing mung gedhe swarane tok kui awak dhewe isih iso ono usaha ben swara kentute ora krungu. Awak dhewe iso bengok banter utowo gawe swara-swara aneh seko barang neng cerake awak dhewe. Nanging kentut sing mambu kui, ora iso tak apa-apake. Yen awak dhewe nyemprotke parfum kui uga ora pengaruh-pengaruh banget. Harume parfum kui ora iso nutupi ambu busuke kentute dhewe. Mungkin, iso nanging bakal suwe banget. Wong-wong neng sekitare dhewe wis kebacut ngambu kentute disik. Awak dhewe mung iso pasrah isin yen wis kentut sing mambu koyo ngono.


Menyesal iku wes umum terjadi ndek kalangan uwong-uwong. Opo maneh nek sing dilakoni hasile dadi buruk utowo gak sesuai ambek sing diingino. Pasti akeh sing mikir “coba ae nek aku ngene” utowo “coba ae nek aku ngono”. Iku wes akeh banget didapati ndek sekitare awak dewe. Tapi gawe muslim, sing koyok ngono iku dilarang. Bahkan kata “andaikan” iku diharamkan karo beberapa ustad. Hal iku soale awak dewe gak nerimo opo sing wes kedaden. Kabeh iku wes diatur ambek Allah, bah iku kejadian apik bah iku kejadian elek. Kabeh sing wes terjadi iku jenenge takdir, dan awak dewe kudu mengimani iku.


Misale awak dhewe delok wong mukok utowo delok mukokan neng dalan, mbuh ngopo, awak dhewe gawanane dadi pengen melu mukok. Senadyan mukokane kui ora ono ambune, tetep wae wetenge dhewe rasane koyo lara. Opo meneh yen ono ambune, rasa larane nambah-nambah. Mungkin sing marake awak dhewe jiji seko delok mukokan kui awak dhewe ngebayangke prosese panganan kui metu seko mulute wong. Awak dhewe delok sisa-sisa panganan sing ono neng mukokane kui, awak dhewe dadi ngerti opo sing dipangan karo wong sing mukok kui. Soyo akeh mukokane, awak dhewe samsoyo ngeroso jijik. Awak dhewe kepengen cepet-cepet metu seko ruangan utowo dalan kui.


Prilaku konsumtif lan uga gengsi yen ora ngetutake gaya urip wong liya iki sing marai utang ning rumah tangga isih akeh. Yen kebutuhan utang kuwi kanggo produksi utawa kanggo ngelola ekonomi keluarga kuwi isih sah, nanging yen kanggo tuku barang mewah kaya tas, sepatu, klambi lan uga alat komunikasi sing bermerek, kebiasaan utang gedhe iki kudu diilangake amarga bisa marai rantai konsumsi ning keluarga kacau, apa maneh yen penghasilan ora sepira lan ngutang ning panggon sing bungane dhuwur. Amarga kuwi, saiki pemerintah liwat OJK lagi ngurus bank sing nyediakake kredit ilegal kanggo masyarakat ben ora ana utang sing bisa ngerusak panguripan sosial wong sing ana ning Indonesia.


PHK utawa pemutusan hubungan kerja kuwi salah siji cara sing bisa dilakoni ben perusahaan tetep bisa mlaku lan bisa nguripi karyawan. PHK iki penyebabe akeh. Ana sing ngalami kerugian, ana sing omzete mudhun, ana uga sing PHK amarga kejadian-kejadian sing ora bisa diprediksi kaya bencana lan krisis ing negara. PHK iki wis ana ning undang-undang pemerintah. PHK gedhe ning Indonesia iki salah sawijine kedadian ning taun 1998 amarga krisis moneter lan akeh perusahaan sing rugi. PHK iki nduweni kewajiban ngewenehi pesangon kanggo karyawane. Nanging saiki, PHK iki wis diatur ning undang-undang sing anyar amarga akeh hak-hak pekerja sing ora bisa dituruti.


Hantu utowo demit iku roh teko uwong utowo kewan sing wes mati terus nampakno wujude nang uripe menungso. Definisi demit dewe iku bedo gawe ben agama, peradaban, utowo adat istiadat. Akeh akehe, demit iku dibedakno dadi rong jenis, demit apik ambek demit jahat. Demit apik iku sing nduwe kemampuan gawe nulungi menungso. Nek demit jahat, iku jelas gawe nganggu menungso, contohe koyok setan, iblis, utowo genderuwo. Nang konsensus ilmu pengetahuan, demit iku guduk konsep sing sah secara ilmiah. Keberadaan mereka iku gak isok difalsifikasi. Wong-wong sing percoyo keberadaan demit iku biasane percoyo sisan ambek kekuatan kekuatan spiritual sing biasane onok nang beberapa kepercayaan tertentu.


Menang undian iku mesti nggarai kaget lan seneng. Apa maneh yen sadurunge durung tau blas menang undian. Nanging kadang wong wis males dhisik amarga wis mesti ora menang. Ana cara supaya kene bisa gampang menang undian. Kaping pisan, yen model undiane akeh-akehan kanggo tuku barang ya kudu tuku barang sing sing akeh supaya bisa luwih akeh peluang kanggo menang undian. Kaping pindho, ora perlu diiling-iling yen wis melu undian supaya ora pati ngarep. Yen diarep-arep banget kadang malah ora entuk, nanging yen ora diarep-arep biasane entuk. Sing terakhir yaiku kudu pasrah lan nyerahna kabeh ning sing Kuasa, lan aja lali kanggo donga.


Yen awak dhewe seneng sensasi kaget lan adrenalin mergo menang judi, apike awak dhewe jajal kasino sing ono neng Singapura. Neng kono syarate mlebu kasino kui, mung paspor wae. Kasino neng Singapura kui pancen diutamake kanggo turis-turis. Warga lokale neng kono kudu bayar disik sak durunge iso mlebu. Ning negoro kui, kasino kui legal neng mata ukum, jadi awak dhewe ora perlu wedi opo-opo. Timbangane awak dhewe judi neng Indonesia sing secoro ukum judi kui ora diolehke, mending awak dhewe judi neng Singapura. Biyen, neng Jakarta kui tau ngelegalke judi, malah tekan ono bangunan kasinone. Naging mergo kui dirasa ora sesuai karo wong-wong Indonesia sing mayoritase agama Islam, peraturan sing ngelegalke judi kui dicabut.


Koyok biasane, ben aku mari garap tugas, pasti file e tak simpen nang flashdisk dan engkok garek nggowo iku ae. Kali iki onok tugas nggawe PPT kelompokan, dan hasil garapane anggota kelompokku dikumpulno nang aku gawe didadikno siji, dan sesoke garek dipresentasikno. Mergo laptopku error, aku njaluk tulung koncoku gawakno laptop dan engkok file e tak gowo atek flashdisk. Pas kate presentasi, aku langsung siap-siap njupuk flashdisk ku. Atiku langsung mak dheg pas eroh flashdisk e gak onok nang tas. Aku langsung panik dan nggeledah tasku gawe nggolek flashdisk. Aku iling banget kok wes nglebokno flashdisk e nang tas. Koncoku dadi melu panik dan melu ngrewangi aku nggoleki. Eh pas aku ngerogoh saku, dadakno flashdisk e onok nang kono. Aku langsung mbrosot teko kursi dan ngelus dodo saking lego dan senenge. Akhire presentasi isok dilakoni dan berjalan lancar.


Telono suwek iku ancene mangkelno, opo maneh iku nag kedaden nang ngarepe wong akeh yo tambah garai wong sing telononan iku isin. Terus perkoro iku kan ora ngerti kapan kedadenane. Yo iso ae nag pas kedaden nang nggon sing sepi akhire kenek disedakno mangkane ora marakno wong isin. Terus yo iso ae kedaden nang umum sing kenek diwasi wong akeh. Jarene koncoku kabeh iku ora iso dadekno roso isin, soale iku karek delok keadaane ambek kondisi suweke iku nang endi nag mok saitik ambek ora ombo yo ora ngiro marakno wong isin, tapi nag ombone iku maeng kenemenen sing marakno sing duwe iku maeng ora iso nutupi, yo iki sing marakno wong bakal isine megilan.


Awakmu tau gak ngeroso ngelu mergo ndelok getih? Iku isok dadi cikal bakale hemophobia. Hemophobia utowo hematophobia iku melbu nang fobia spesifik sing ditandai ambek rasa wedi utowo cemas pas ndelok getih, bah iku getihe dewe, getihe wong liyo, getihe kewan, utowo getih sing bentuke gambar utowo tayangan. Kondisi hemophobia sing nemen isok marakno penderitane langsung semaput pas ndelok getih. Makane psikiater iku sering nyarano nang penderita hemophobia gawe mbatesi aktivitas nek misal kondisine wes nemen. Misal kate masak, iku kudu ati-ati banget pas nganggo ladhing cek gak kebeler. Utowo pas beraktivitas, ojok berlebihan ben gak mimisen. Gawe awakmu sing nduwe fobia sing siji iki dan mulai nganggu rutinitasmu, gak onok salahe gawe njaluk bantuane psikiater.


Menang neng undian opo wae kui kemungkinane mung sitik, termasuk undian neng lotre. Dadi yen ono sing menang lotre kui, podo kaget lan ora nyongko. Dheweke iso entuk duwit sak mono akehe mung modal bejo tok. Nanging, duwit sing dientoke seko lotre kui ora apik. Iya, kui termasuk duwit sing haram, nanging ono alesan sing liyo. Duwit seko lotre kui kegampangen kanggo dientuke senadyan jumlahe gedhe banget. Kui iso ngerusak cara pikire awak dhewe. Awak dhewe nganggep yen ngentoke duwit kui gampang lan awak dhewe uga dadi gampang ngentekene. Padahal, awak dhewe pas kui mung bejo. Bejo kui ora iso awak dhewe kendalike. Awak dhewe uga ora ngerti yen awak dhewe jajal meneh, awak dhewe isih bakal bejo opo ora.


Bisa tuku barang sing dipengin karo tabungane dhewe pancen bisa nggawe kene puas. Puas wis berhasil kanggo nyisihake dhuwit kanggo jajan dewe. Miturut website traveloka.com sing ngendikan babagan tips nabung sing gampang lan bisa dilakoni karo kabeh wong. Sing penting yaiku kudu duweni tujuan kanggo nabung iku mau. Supaya pas kene wegah kanggo nabung bisa semangat maneh ndelok tujuan iku mau. Sawise iku kudu bisa nyathet kabeh pengeluaran utawa dhuwit iku wis digawe jajan apa wae. Iki bisa ngewangi kene kanggo ndelok nalika ana barang sing sakjane ora perku dituku. Sing penting teka kabeh yaiku, kudu rutin lan bisa konsisten kanggo nabung.


Seneng getrimo nag perguruan tinggi yaiku roso sing paling seneng polahe perkoro ketrimo maeng. Lah sing garai roso iku maeng teko yaiku ono sing jenenge usaha sing dilakoni ambek wong sing ketrimo maeng. Lah usaha sing dilakoni iku maeng sing garai wong sing ketrimo maeng maleh iso mujudno roso senenge maeng soale usahae ono wujute. Tapi roso seneng iku yo macem-macem wujute karek wong sing duwe roso seneng iku piye watak'e nag wonge menengan biasane yo mok mensem ngunu tok, nag wonge sing biasane rame koyok emak-emak nang pasar yo jelas bakale ramene megilan, mboh iku kondo-kondo koncone utowo poto-poto nag media sosial yo ora ero.


PHK dadi salah sawijine isu sing lagi rame ning Indonesia, apa maneh ngadepi krisis ing 2023 iki, akeh perusahaan sing rugi lan njupuk risiko kanggo mutusake hubungan kerja karo para pegawe. PHK iki dadi isu kang nyiksa, apa maneh kanggo wong sing dadi tulang punggung utawa siji-sijine wong kang golek pangan ning omah. PHK iki tambah digawe ruwet yen ngurusi BPJS lan jaminan kerja liyane saka pemerintah utawa swasta. Akeh perusahaan sing pada mindahke alur urusan administrasi lan ngulur wektu kanggo ngetokake paklaring utawa surat pernyataan sing ngewenehi informasi wektu kerja lan alesan PHK. Dadine pekerja sing wis PHK iki ya angel golek peluang liyane. PHK iki pancen marai kabeh urusan angel. .


Waktu semestes siji aku iku kelompokan ambek bocah akeh sing teko daerah endi-endi sing ancene kanggo diklat. Terus, ono salah sijine bocah iku moro-moro ngamuk-ngamuk dewe ambek raine mrengut koyok mari wong digepuk pacare. Pas tak takoni ono opo. Bocahe mlolong tok terus mereh. Aku mikir, Bocah kok aneh. Terus ono kakak kelas sing moro-moro marek nang aku ambek ngomong "sing sabar yo jenenge wong pacaran iku mesti akeh cobaane". Terus aku batin "sopo sing pacaran, aku ae lagek ero ambek bocah iku". Mari ngunu aku wes ora ngurusi perkoro iku terus kumpul ambek kelompoku maeng. Tibake bocah sing rodok senewen maeng sak kelompok ambek aku.


Harta karun iku gak mesti kudu dilakoni karo uwong sing lagi nggolek barang-barang sing nduwe nilai berharga. Sensasi nemukno harta karun iku sisan isok dilakoni karo awak dewe teko dolanan. Awak dewe isok nggawe permainan sing misine kudu nemukno harta karun nang spot sing wes ditentukno. Permainan iki isok dipraktekno ambek sopo ae dan isok gawe kabeh kalangan umur. Carane iku tentukno disik spot harta karune. Mbari ngono awakmu nggawe peta sing ngarahno gawe nang panggon harta karun mau. Tapi nang setiap titik nang jalur iku mau dikeki misi cek isok lolos dan isok ngelanjutno gawe ngentokno harta karun mau.


Ning Indonesia, kurikulum kanggo pertolongan pertama kecelakaan iki durung kuat nemen kaya ning manca negara. Kurikulum iki sajane wajib amarga Indonesia iki rawan bencana lan isih akeh jalur sing rawan kecelakaan. Sing ana ning kurikulum iki salah sijine yaiku penanganan marang korban kecelakaan kanggo nyelametake nyawane kaya CPR lan pertolongan kanggi ngatasi pendarahan. Pendidikan iki mung ana ning PMR lan kurang efektif, amarga kuwi Indonesia uga yen ana bencana kangelan golek relawan bencana alam. Kajaba kuwi, amarga ora nduwe dasar ilmu sing cukup, wong-wong dari panik lan wedi ngadepi korban sing lagi sekarat kanthi ora ketulung amarga ora ngerti carane pertolongan pertama.


Wong Indonesia iku dikenal ambek sifate sing ramah ambek sopo ae, bahkan ambek wong sing gak dikenal. Biasane ngono paling minimal bakal senyum gawe nyopo. Tapi kadangan, awak dewe iku gak popo lho ngurangi sifat ramah sing diduweni awak dewe. Soale kadangan awak dewe nek lagi mode ramah, pasti bakal nyeluk sopo ae sing awak dewe kenal. Iyo nek awak dewe tepak nyeluk jenenge, gak masalah. Nek misal pas iku awakmu gak sengojo lali jenenge wong sing kate mbok celuk terus malah keliru nyeluk jenenge, opo gak tambah nggladak rai? Makane ngurangi sifat ramah iku kadang yo perlu ben awak dewe gak isin-isin nemen.


Panggon pelayanan umum wis ora kaget yen saben dina ana sing ngamuk amarga ngerasa pelayanane kurang muasake. Iki kedadean ning bank. Ana wing sing mari kebijuk nganti duwike entek blas sing ana ing atm. Dheweke niat kanggo mbenakna atm e supaya diblokir nanging petugase lelet. Wonge langsung ngamuk-ngamuk. Meja petugase digebrak, mripate wonge abang banget saking ngamuke, tangane langsung nduding ning petugase nganti misuh-misuh. Satpam teka kanggo misah wong iki sing saya suwi saya nyerang petugas banke. Nanging satpame malah dijejek karo wonge iki supaya ora melu urusane. Kabeh wong sing ana ing njero bank iki padha wedi lan akhire nyengkreh metu saka bank.


Adiku tau arep ketinggalan sepur pas arep nyusul aku lan ibuku neng Bogor. Pas kui, adiku isih ono kegiatan karo konco-koncone neng Yogyakarta. Acara kui ora iso dheweke tinggalke. Pas malam Jumate, dheweke arep mangkat numpak sepure. Kebetulan, sepupu-sepupune awak dhewe lagi neng Yogyakarta. Dadi adiku diterke bareng-bareng neng Stasiun Lempuyangan. Nanging, mas sepeupuku ngide banget dheweke arep tuku es krim neng McDonald. Tekan kono macet banget. Mobile ora iso metu. Rupane adiku wis dadi pucet, wedi yen dheweke ketinggalan sepure. Budheku neng kono wis muring-muring. Akhire, adiku neng stasiun numpak ojek daring. Jarane sepanjang dalan, dheweke meng meneng wae, pandangane kosong. Yen ora dijak mlaku-mlaku, dheweke iso tekan stasiun luwih cepet mergone omahe budhe kui ono neng cerak Lempuyangan.


Yaopo perasaanmu nek pas menang undian dan entok hadiah? Pasti kaget disik, tapi akhire pasti seneng. Opo maneh nek hadiahe iku sing bermanfaat utowo sing awak dewe senengi. Kadangan, saking senenge, awak dewe sampe pamer nang liyane. Tapi gawe dulur-dulur Muslimku, ilingo, sing koyok ngono iku salah siji perbuatan sombong dan kudu dihindari. Awakmu menang undian iku wes takdir. Dan hadiah sing mbok terimo iku rezeki sing dikeki karo Allah SWT lewat jalur undian. Dadi gak onok sing isok dibanggakno secara berlebihan nek awakmu menang undian, wong iku dasare wes takdir kok. Dadi nek awakmu menang undian, ojok pamer kenemenen.


Uwong sing suwe-suwe urip dewe iku kadang bakal ngeroso kesepian. Kesepian iku emosi kompleks sing biasane gak menyenangkan dan merupakan respon isolasi. Kesepian biasane mencakup perasaan cemas mergo kurange koneksi utowo komunikasi ambek makhluk liyane, baik pas masa saiki sampe engkok nyambung nang masa depan. Penyebab kesepian iku macem-macem, mulai teko faktor sosial, mental, emosional, sampe fisik. Penelitian nyudokno nek kesepian iku terjadi ndek seluruh lapisan masyarakat, termasuk uwong dalam perkawinan, hubungan, keluarga, dan mereka sing nduwe karir sing sukses. Dadi kesepian iku isok dirasakno mbasio dikelilingi ambek akeh uwong. Kesepian iki yo isok dirasakno gawe kabeh umur, mulai teko arek cilik, remaja, dewasa, sampe wong tuwo.


Selingkuh iku kaya penyakit. Wong sing wis ngerti rasane selingkuh mesti ana rasa kepengin mbaleni maneh. Mulane wong sing wis tau lan ngerti rasane diselingkuhi biasane ora gelem babar blas kanggo balen maneh. Yen kasuse wis parah banget, wong iku bahkan ora gelem nyepura pasangane sing wis mari nyelingkuhi. Rasane diselingkuhi iku kaya nggawe rasa ora percaya diri. Akhire rasa insecure langsung metu kabeh. Ngerasa awake ora pantes, ngerasa awake kurang ayu, ngerasa awake kurang nggawe pasangane nyaman lan rasa insecure liyane. Mula aja nganti kowe nyelingkuhi pasanganmu yen kowe ora gelem kena karma ing hubungan percintaanmu liyane amarga dunya iku mesti muter.


Kabeh wong nag ditinggal mati salah sijine keluargane mesti sedeh. Lah roso sedeh polahe anggota keluargae mati iku ancene yo ora apik. Nag terus-terusan. Sedeh sing dioleh polahe anggota keluarga mati yo kudune sedeh seng sak delok ora sampek pirang-pirang dino. Lapooh sedeh suwe iku ora olhe? Soaleh roso sedeh sing sampek suwe iku duwe pengaruh sing elek kanggo wong sing sedeh maeng. Salah sijine dampak sing elek yaiku dadekno pirang-pirang penyakit, contone toiku ilange roso lesu mergone wes ora duwe roso kepingin mangan. Mangkane wong saiki akeh sing kenek lambung soale kakean sedeh. Dadi nag kepekso duwe roso sedeh nang gagih diilangno.


Aku duwe konco sing lumayan cerak, jenenge Fatoni karo Wisnu. Awak dhewe cah telu kui kerep lingguh cerak-cerakan pas SMA. Awak dhewe uga kerep conto-contonan PR bareng pas isuk-isuk sak durunge mlebu jam pelajaran sing ke siji. Pas wis lulus sekolah kui, awak dhewe wis ora kerep ketemu. Paling pas ono acara diklat tim KIR neng sekolahan wae. Sak liyane wektu kui, awak dhewe arep ora tau ketemu. Telung taunan seko awak dhewe terakhir ketemu kui, awak dhewe kumpul bareng. Wisnu ngejaki awak dhewe usaha ternak lele. Aku karo Fatoni setuju karo ide kui. Awak dhewe gawe kolam bareng-bareng seko enom. Nanging, usaha kui ora lanjut meneh. Singkat cerito, awek dhewe jebul duwe pandangan sing bedo-bedo ning usaha iki lan kui ora iso digatuke. Neng kono aku ngeroso, aku gagal dadi konco kanggo wong loro kui.


Srengenan sing polahe ngadepi perkoro gede ae ora apik, opo maneh sing srengen karepe dewe, yo tambah ora apik. Jarene guruku ngaji, song sing penggaweane srengenan iku geles cepet tuwek soale raine iku getekok terus. Sak liyane iku biasane wong sing koyok ngeneki iku koncone ora patek akeh mergone wedi nang diamok ambek wong sing nginiki. Mangkane sing jenegen srengen tanpo ono sebabe iku ora apik, soale iso dadekno awakmu kenek ciloko, mboh iku teko wong liyo sing mangkel ambek awakmu utowo koncomu sing wes pegel sing iso dadekno awakmu tambah loro atimu. Mangkane srengen sing model nginiki kudu dikendalekno karo wong sing ancene duwe sifat koyok ngneneki.


Aku dhewe kathok jins sing wis suwek. Kathoke kuwi wis rodo lawas. Werno kathoke kui uga wis luntur ora biru koyo biyen. Neng gok pupune, kaine wis tipis lan kain sing cerak dengkul kui wis podo sowek. Sowek sing kui ora ono masalah kanggo aku. Kathoke jins kui suwek neng bagian ngisore. Aku isih iling banget kedadean soweke koyo piye. Pas kui, aku lagi dolan karo koncoku. Pas tak enggo kui, kathok kui pancen wis lawas, wis tak enggo kurang luwih wis rong taunan. Pas aku arep ngadek seko bangku kui, kathok kui suwek. Aku diguyoni konco-koncoku neng mejo kui. Nanging mergo kathok jins kui kathok kesayanganku, aku dadi eman guake. Tekan saiki, kathoke kui isih tak simpen neng lemari.


Salah siji fenomena sing paling ninggalno luka mendalam gawe warga Gresik iku fenomena jeglongan sewu nang dalan Pantura. Maksude jeglongan sewu iku dalanan sing akeh puol jeglongane sing marakno lalu lintas nang kono iku bener-bener terhambat. Jeglongan sewu iki kedadene sekitar 2016—2017an. Dan sing paling ngenes maneh, jeglongan sewu iki kedaden pas musim udan sing marakno genangan iku mau nutupi dalan, dadi wong gak eroh dalanan endi sing onok jeglongane. Hal iku sisan sing marakno jeglongan sewu iki akeh memakan korban nyawa. Korban sing mati mergo jeglongan sewu iki sampe ewonan, makane wargane yo sisan sampe demo nang pemerintah ben ndang dicikno dalane dan gak makan korban jiwa maneh.


Kanggo bisa lulus ujian, sinau thok iku ora cukup. Sadurunge ujian kudu mastekake yen awake seger waras lan siap kanggo ngerjakna ujian. Salah siji sing kudu diperhatikna yaiku menu sarapan sing dipangan isuk sadurunge ujian. Miturut website frisianflag.com, ana pirang-pirang menu sing bisa dipangn sadurunge ujian supaya otak luwih siap kanggo ngerjakna ujian. Menu iku yaiku iwak salmon, ndog, apukat, cokelat, lan kacang kenari. Menu iki akeh ngandung omega 3, protein, sing bisa nggawe otak luwih siap, daya ingat luwih kuat, lan nambahi fokus. Mula ayo padha merhatikna panganan sing kudu dipangan nalika meh ujin ya supaya bisa nggarap kanti gampang lan bisa lulus ujian!.


Biasane uwong sing mari ditolak cinta iku bakal galau berkepanjangan. Kadangan sampe koyok wong sing gak nduwe semangat hidup. Nek wes ngono, pasti akeh uwong sing nggojloki, buru ae patah hati, ndaniyo nek loro sing liyane. Akeh wong beranggapan pisan nek patah hati iku gak onok apa-apane timbanangane lara fisik liyane. Padahal, patah hati iku beresiko marai serangan jantung bahkan sampe kematian, dadi gak oleh dianggep remeh. Patah hati iki marai stres emosional. Nek wes kenek stress iki, bakal terjadi peningkatan kadar hormon adrenalin sing marakno perubahan bentuk otot jantung. Otot jantung sing ‘patah’ marakno gagal mompa darah nang seluruh tubuh dan isok berujung nang kematian.


Petugas utowo pelayan kui kerep banget didelok salah neng mata pelanggan utowo tamu sing teko. Embuh kui pancen kesalahane dee, opo koncone, opo malah kesalahan atasan utowo sisteme, pokokmen sing pertama kali keno sembur kui mesthi petugas sing neng ngisor. Reaksine kui pas lagi diseneni kui werno-werno. Ono sing malah nangis pas diseneni. Mungkin, kui lagi dino pertamane dheweke nyambyt gawe neng kono. Ono sing iso kalem lan iso ngandani tamune kui masalahe bakal diurus karo pihak manajemen. Ono malah sing balik nesu karo tamu sing komplen. Dheweke ora gelem dibentak-bentak dadi dheweke balik nesune wonge. Ono uga petugas sing ngiyo-ngiyoni, nanging dheweke ora ngelakoke opo-opo.


Program KB utawa program keluarga berencana kuwi dadi salah siji program sing ana ning agenda pemerintah kanggo mbenakake struktur kependudukan ben pembangunan iki uga rata. Salah sawijining prosedur kanggo ngendalikake keturunan yaiku nganggo KB jenis suntik. KB suntik iki diwenehake 3 sasi sepisan karo dokter, bidan, utawa tenaga kesehatan sing duwe wewenang. Nanging, KB suntik iki duwe isu akeh sing marai masyarakat keweden kaya berubahe fungsi seksual lan hormon sing marai rumah tangga ora tentrem. Nanging para tenaga medis sering ngewenehi seminar babagan KB jenis suntik sing sajane ya luwih efektif saka jenis KB pil kanggo ibu rumah tangga sing sibuk.


Aku wis kerja kurang luwih setahun. Saben wulan aku mesti nglumpukke bayaranku kanggo tuku laptop. Dhuwit bayaranku wis ngelumpuk 7 yuta, aku wis cepak kanggo budhal ning toko laptop dina iki. Sawise tekan toko laptop, aku diewangi mas mbak sing jaga toko kanggo milih laptop sing cocok kanggo aku lan regane ora luwih saka 7 yuta. Sawise mubeng-mubeng kanggo milih, akhire aku mutusake tuku laptop sing jenenge Asus kanti rega 6 yuta. Isih ana turah dhuwit 1 yuta sing bisa dicelengi maneh kanggo tuku barang liyane. Pengalaman tuku laptop nggawe dhuwitku dewe iki dadi pengalaman sing paling nyenengke ing uripku.


Nek nang KBBI, gugup iku ngelakoni sesuatu utowo ngomong dalam keadaan gak tenang, gagap, gopo nemen, ambek bingung. Gugup iki mau berhubungan erat ambek sing jenenge demam panggung. Demam panggung iku kekhawatiran sing berhubungan ambek penampilan nang ngarep audiens. Nek uwong wes kenek demam panggung, bakal nganggu keseluruhan penampilan pas lagi ndek ngarep publik. Demam panggung iku isok dialami ambek sopo ae. Mulai teko public speaker sampe uwong liyo sing nduwe profesi liyane sing berhubungan kudu muncul nang ngarep publik. Salah siji contohe iku atlet. Mereka iku biasane ngalami demam panggung perkoro prestasine nek misal lagi jatuh teko harapane wong-wong sing ndelok utowo penggemare.


Ngekei hadiah kejutan kui wis dadi lumrah utowo sering dilakoke karo wong-wong enom. Iki salah siji cara mengapresiasi utowo ngeryake prestasi kanggo wong sing paling cerak. Momen-momen sing pas kanggo ngekei hadiah kejutan iki werno-werno, nanging sing jelas kudu sing bedo seko biasane. Sing kesiji, dino ulang taun. Ulang taun kui kudu dirayake mergo artine wong kui wis dadi luwih gedhe lan luwih dewasa. Sing keloro, menang lomba. Usahane wong sing menang lomba kui ora main-main. Dheweke nganggo wektu selone kanggo sinau utowo garap opo sing dilombake kui. Pengorbanane kanggo entuke juara kui wis sak yogyane diapresiasi. Sing ketelu wisudaan. Wisuda kui tanda wong wis ngerampungke pendidikane lan lanjut neng jenjang utowo donyo selanjute.


Bocah cilik nag keweden ambek suntik iku kenek dimaklumi ae. Tapi asline wedi ambek perkoro ngunuku yo ora masalh kan isek cilik. Sing garai masalah iku nag ancene wedine iku sambek dadekno bocahe wedi sak lawase. Nah nak ngunuku kudu diilangno. Soale nag ancene iku sampek kedaden sampek gede iku iso dadi kenek gangguan mental ambek trauma nang suntik. Sing apik nak ono bocah sing ngunuku yo kudu dikendelno ambek sing jenenge suntikan, ora kok tambah diwedi. Terus saiki akeh wong sing nang desoku tambah medeni bocah-bocah ben ora suntik polahe loro. Terus nak koyok ngunu kan efeke elek nang mentale bocah sing durung ngerti opo-opo.


Wong sing moro-moro tanpo ono sebabe iku biasane ono perkoro sing marakno iku dadi koyo ngunu, salah sijine yoiku stress. Nah strees yoiku perkoro sing dialami ambek wong mboh iku awake utowo emosine sing ora iso nyocokno ambek lingkungan sing kudune wong iku maeng nyocokno awake. Stress iku wes termasuk wajar sing gelek dialami wong nang urip, kadang strees iku yo iso ae abot, iso ae enteng karek wonge carane ngendalikno emosine. Nag wong sing ora iso ngendalikno emosine biasane strees iku tambah dadi perkoro sing ruwet soale ono hubungane ambek mental karo pikirane menungso sing kudune iku stabil ambek ketoto.


Aku gelek kerungu akeh wong sing saiki pengaweane bedak-bedakno agama, terus sing srengen yo akeh soale rumongso agamane iku dienyek-enyek. Padal agama iku ora ngunu karepe. Terus opo agama iku? Agama iku yo kepercayaane wong nang gone pengeran ambek coro-coro sing dipercoyoi kanggo nyembah nang pengeran. Cara iki yo akeh sak pirang-pirang ambek bedo-bedo, terus agama iku yo ono pirang, pirang koyok islam, hindu, budha, kristen, konghucu, ambek liyan-liyane. Kabeh iku tujuane podo nanggone pengeran. Nah sing garai bedo yaiku carane nyembah ambek dalane nang gone pngeran iku tok. Mangkane wes ora atek digawe rame, cukup aturen awake dewe wes bener opo durung ambek sing bok belajari iku.


Kabeh wong nag ketok setan yo mesti mlayu utowo ketinggingen sampek ora iso obah akire nglekes, yo kabeh iku maeng kedaden polahe saking wedine nang setan iku maeng. Nah sing garai wong wedi nang setan iku maeng ora kok mergo iku medeni, tapi sing garai wong wedi iku biasane wujute setan sing ora karuan sampek marakno pikiran iku mikir sing aneh-aneh antara kemproh, elek, ambek nyabe iku dadi siji. Akhire dadekno roso ora karuan wedine nang pikiran. Asline nag wonge sing ketok setan iku maeng pikirane anteng yo ora bakal keweden. Soale ancene pikiran anteng mesti ora ngiro mikir sing aneh-aneh. Terus jelas duwe arah ate lapo.


Saiki iku gelek wong sing moro-moro srengen tanpo ono sebab sing sekirane iso dadekno ngamuk. Wong sing model koyok ngeniki iku biasane duwe temperamen sing ora normal utowo emosi sing kudune diolah maneh ben iso kesalurno nang perkoro apik. Nag kesalurno nang perkoro elek iku medeni. Mangkane kadang ono wong sing duwe kebiasaan moro-moro srengen ora ono sebab wong sing nang pinggire mesti ngeroso aneh ambek wedi dewe engko nang kenek perkoro elek. Mangkane sing duwe perkoro koyok ngeniki kudu iso ngedalikno emosine ben iso dadi emosi sing apik ora tambah dadi perkoro sing elek sing dadekno awake maelh dadi elek nang ngarepe wong akeh.


Panggonan iku asline podo wae, sing garae bedo yoiku wong-wonge tok ambek panggonane tok. Terus nag ono wong sampek keweden polahe nang panggonan asing utowo sing durung dikenal iku polahe deke durung ngerti panggonan iku sak apike. Terus sak liyane iku deke durung ero amebk durung apal panggonan sing ancene dianggep iku penting. Tapi sing garai wong wedi ambek panggonan iku asline yo ora panggonan iku, tapi kondisi nang panggonan iku sing ancene durung cocok ambek wong iku mangkane kudu nyocokno disek. Dadi wong sing dolan nang panggonan asing kudune iso cepet nyocokno ambek panggonan asing iku maeng ben ora keweden.


Serangga iku ancene ono sak pirang-pirang. Tapi sing dijijiki wong iku ora kabeh serangga sing  ketok. Nah biasane serangga sing paling gelek dijijiki karo wong iku contohne koyok coro. Nah coro iku maeng ancene jemberi mergo rupane iku sing mangkelno nag didelok terus yo ora apik blas koyok teletong. Nah nag ancene petuk kewan sing jemberi opo nag nang jeromah iku akehe megilan yo kudu dibuak ambek diusir ae corone ben ora marakno jember ambek jijik. Nah biasane ben ora sampek akeh koyok ngunuku yo kudu disemprot gawe obate ae ben mati sak endok-endoke ben ora ono maneh, Soale sing jenenge coro nang panggonan sing rodok jemek titik mestik gampang manak.


Menungso iku ancen panggone gawe ngelakoni kesalahan, bah iku sengojo utowo igak. Gawe awak dewe wong Muslim, wajib banget hukume gawe ngilingno dulure awak dewe utowo konco-koncone awak dewe sing Muslim nek mereka ngelakoni kesalahan utowo ngelakoni sesuatu sing marakno duso. Nek gak dilakoni, hukume isok dadi duso dan dijaluki pertanggung jawaban nang akhirat engkok. Pokok sing wajib iku ngilingno ping siji iku tok. Nek misal sing diilingno sek gak ngandel, iku wes gak dadi tanggung jawabe awak dewe soale awak dewe wes ngilingno. Dadi gawe awakmu sing Muslim, ojok lali ngilingno dulur utowo koncomu nek ngelakoni kesalahan ben awakmu gak nduwe tanggunan nang akhirat.


Wayah rendeng udan dina Rabu, Tina oleh kabar nyenengake saka kakange. Dina kuwi mbakyu ipare Tina babaran bayi kembar lanang. Sing marai bungah kuwi, kakange Tina iki wis ngenteni 5 taun ben bisa duwe anak. Kabeh usaha wis dilakoni, nanging ya mesti ana wae halangane. Mbakyu ipare Tina ya wis tau keguguran, banjur ora mikirake perkara anak. Nanging Gusti Allah maringi berkat yaiku laire bayi kembar lanang sing dadi putu pertama ibune Tina utawa dari ponakan pertamane Tina. Bayi kuwi lair normal lan ora ana kelainan. Bobote uga ya normal nanging sing siji kalung usus dadi laire luwih suwe saka kembarane. Bayi kembar kuwi dijenengi Bima lan Bumi.


Sing jenenge wong isin nag kecekel polahe ngelakoni perkoro elek mesti isin, opo maneh wong iku maeng terkenal ora tau ngelakoni perkoro elek, yo tambah isine megilan. Nah nag iso ancene kudu ati-atai ojo sampek perkoro elek iku dadekno isin nang awakmu. Nah perkoro elek kanggo wong apik iku yo macem-mcaem, ono sing nyolong, ngelakoni perkoro sing ora tau kepikiran sak durunge yoiku diarani ngepek barange wong liyo padal mok nemokno barang iku maeng, utowo petok ambek koncone sing bedo jenis, Nah kabeh iku maeng iso dadi perkoro sing ngisini merko ancene perkoro sing elek, terus nag diwasi mesti iso dadi perkoro sing eleke megilan.


Akeh keadaan sing meksa awak dhewe urip dewean, salah sijine yaiku ngerantau lan adoh saka keluwarga. Gawe ngilangkake rasa sepi, ana cara-cara sing bisa dilakoni yaiku dimulai saka netepake tujuan kango urip dewean. Kudu ngerti apa wae risiko lan keuntungane. Banjur kudu ngerti kebutuhan apa wae sing bisa didhisikake lan kudu pinter ngatur dhuwit lan gaya urip. Kaping telune, nggolek kegiatan sing sekirane bisa dilakoni kanggo ngilangake bosen kaya kerja lan ngopeni awak. Kaping papat yaiku sing paling penting, awak dhewe kudu bisa mastikake penghasilan sing mlebu ben ora kekurangan lan ora soro urip dewean. Ning daerah rantau uga kudu nggolek kanca ben ora ijenan.


Pengalaman sing ngisine iku mesti ono nang uripe menungso mboh iku pas cilik utowo pas gede. Nah biasane sing gelek ngalami perkoro ngeneki iku nag pas waktu SMP utowo SMA. Pas biyen aku SMA ono salah sijine koncoku iku dikongkon gurune nang kantor kanggo jukuk kapur, nah bocahe iku maeng rodok ora kringi, akhire dicipekno kapor tapi ora kapur tulis. Nah kapus iku maeng tibake kapur sing biasane digawe mateni semut ambek bangsane. Nah gurune maeng yo langsung guyu ambek bocah-bocah barang. Nah perkoro iku termasuk perkoro sing iso diarani perkoro sing ngisine mergo bocahe iku maeng dlelem ambek ora tau gelem ngeringekno.


Pas aku isih cilik, aku tau nibake pot kembang neng ngarep omah. Pas kui, aku lagi dolanan dheweke neng omah. Aku lagi dolanan oyak-oyakan karo kucing kampung sing sok liwat neng ngarep omah. Kucinge kui lincah banget. Mungkin mergo pas kui aku uga isih cilik banget, aku ora iso nyekel kucing kui. Kucinge mlayu tekan ngarep halaman omah, panggone budhe deleh kembang lan taneman liyane. Panggone kui cilik banget. Dadine pas arep ngoyak kucinge merono, aku ora sengojo nyenggol pote kui tekan tibo. Panik, aku langsung mlebu omah. Sorene, pas budheku arep nyirami kembange. Dheweke bengok-bengok mergo delok ono pot sing tibo. Ora suwe, banjur aku ngaku karo isin-isin ngono.


Aku berangkat gawe melbu kuliah koyok biasane. Aku berangkat dewean teko Kos sisan koyok biasane. Terus ket adoh, aku ketok onok arek mirip pol karo koncoku sing jenenge Nisa. Akhire tak sopo lah. Tapi kok areke gak noleh ya? Dadakno pas digatekno, iku guduk Nisa, tapi wong liyo sing mirip karo Nisa. Aku sing wes isin pol pura-pura ndelok nang arah liyane, pokok ngindari tatapan mata karo arek sing buru tak celuk iku mau. Untung ae arek iku gak ngeh nek mbari tak celuk, dadi aku gak isin nemen lah. Pas melbu kelas, aku ndelok Nisa wes lunggo anteng nang bangkune. Kelingan mau, aku maleh ngeroso isin maneh mergo salah nyeluk.


Babakan seneng marang idola kuwi bisa dadi mata ladhing kembar, iki berlaku gawe kabeh, ya bal-balan kanthi musik. Bisa dadi semangat, uga bisa dadi bumerang sing marai males. Akeh penggemar sing mutusake ninggalake pendidikan kanggo ngejar idolane lan dadi males-malesan banjur ngapusi liwat dodol cindera mata. Ana sing ngerugikake wong lan milih gelut ning internet karo penggemar liyane. Nanging ya ana sing malah rajin sinau lan rajin ibadah amarga niru idolane sing kuliah kanthi S3 lan rajin ibadah pisan. Kamangka kuwi, saiki awak dhewe kudu pinter-pinter nyaring informasi lan ora berlebihan yen seneng karo idolane awak dhewe. Usahakke sing ditiru kuwi sing apik-apik wae.


Dedemit kui makhluk alus sing tinggal ning dimensi sing bedo karo menungso. Nanging, tetep wae makhluk alus kui ora nutup kemungkinan ngerti-ngerti jedul neng ngarepe awak dhewe. Yen awak dhewe delok dedemit ono beberapa hal sing kudu awak dhewe gateke. Sing kesiji, awak dhewe kudu ngendalike rasa wedine dhewe. Awak duwe ora kudu wani-wani banget. Awak dhewe cukup tenang wae. Yen rasa wedi kui ngendalike pikiran lan awak, awak dhewe iso ngeloke hal-hal sing ora masuk akal utowo sing sembrono. Malah mergo sembrono kui awak dhewe iso ciloko dudu, mergo diapa-apake karo demite. Sing keloro, awak dhewe ora entuk nantang demit kui. Demit utowo jin ku uga cipataan Tuhan lan awak dhewe wis sak mesthine uga saling menghormati.


Pas ketemu barang sing wis digoleki ket suwe, awak dhewe ngeroso seneng banget. Ana roso lego neng dodo mergo awak dhewe ora sido kelangan barang sing berharga. Nangin yen misale barange kui tetep ora ketemu, awak dhewe tetep kudu seneng, mungkin bosone sing paling pas kui legowo. Soale, barang kui dudu gone awak dhewe, sendyan barang kui dituku nganggo duwit lang keringet awak dhewe. Kabeh barang sing awak dhewe kui titip saking Tuhan Sing Kuasa. Yen Tuhan pengen kui jipuk kui balik, awak dhewe kudu iklas. Awak dhewe uga percoyo, Tuhan kui ngerti sing paling apik kanggo awak dhewe. Misale, ono barang kesayangan dhewe sing dijupuk, awak dhewe kudu percoyo yen barang kui bakal diganti karo sing luwih apik marang Gusti Allah.


Pa aku lungo nang jogja aku jajal liwat Bojonegoro-Ngawi. Tibake liwat alas sing megilan ombone sampek ate sak jam mlaku nang alas iku tok. Terus moro-moro aku ditotno wong teko guri sing aku dewe yo ora ero sopo wong iku maeng. Aku kan wedi dewe soale nang tengah alas terus sepine megilan. Wong iku maeng sepedae Satria ireng sing durung LED isek lampu kuning biasa. Mari ngunu deke iku jaketan ireng teko kulit sing ancene dadi cirikase wong begal nang dalan, terus deke iku barnag gowo helem ireng bledes ben ora ketok raine wonge, terus nag ake banter deke iku melok banter. Tapi polahe aku gowo sepeda lanang ambek aku yakin wonge ora bakal iso nututi akhire tak gas sak banter-bantere akhire wongi ngilang soale aku wes tutuk kota.


Aku duwe kanca arane Heru. Kudune wulan ngarep dekne ngadakake lamaran. Nanging lamaran iki kudu batal utawa digagalake amarga calon bojone kerja ning luar Jawa. Ora amarga kerja lan komunikasi jarak adoh sing dipermasalahake, nanging calon bojone Heru kuwi malah mlayu karo wong liya. Heru katon mangkel lan katon stres amarga keluwargane lan keluwarga calone wis arep nyiyapake sekabehe. Lamaran iki ya sajane ora rame-rame, nanging lamaran iki dadi tandha yen Heru iki wis siyap omah-omah. Nanging amarga masalah iki, Heru dadi ora gelem mangan lan ora gelem nyambut gawe. Pancen mesakke, nanging Heru ya mbutuhake wektu kanggo nenangke awake dewe.


Diguyoni sak kelas kui rasane mesthi isin. Nanging awak dhewe iso ngurangi rasa isin kui kanggo ngelakoke beberapa hal. Awak dhewe iso ngikuti siji utowo luwih saran sing arep tak jabarke. Sing kesiji, awak dhewe iso melu guyu bareng cah-cah kelas liyane. Isine mungkin ora iso ilang banget, nanging paling ora awak dhewe dadi ora canggung pas ngobrol karo konco-konco meneh. Sing keloro, awak dhewe iso langsung metu seko kelas. Iki cocok kanggo wong-wong sing mentale ora kuwat yen diguyuni konco sak kelas. Sing ketelu, awak dhewe iso etok-etoke lara. Awak dhewe iso lungo neng UKS lan ora melu pelajaran.


Akhir-akhir iki aku ngeroso nek onok sing salah ambek awakku. Gak onok abang gak onok ijo isok moro rasane pengen marah-marah karepe dewe. Padahal yo gak onok sing mancing, tapi kepancing dewe. Enak-enak mangan, moro pengen marah. Enak-enak turu, moro ketangi dan rasane mangkel dewe. Enak-enak adhus, moro nang njero ati kroso mrengkel dewe. Aku dewe sampe bingung iki awakku opo’o. Awale sih tak jarno ae soale sek isok tak tahan. Tapi suwe-suwe dadi nganggu rutinitas. Rasane sitik-sitik dadi gak mood ngelakoni sembarang kalir. Hal iku marakno kerjaanku dadi gak tuntas kabeh. Terus eroh kerjaanku gak sesuai target, engkok emosi maneh. Kan bingung ya.


Iki wis 7 dinane simbah kakunge Rani seda. Ing 7 dina iki keluwarga sing omahe adoh mulai padha persiapan balik. Rani wis ngerti yen 7 dinane saka sedane simbah kakung iki bakal sepi lan mesti bakal melasake simbah putri amarga mengko kesepian. Nanging Rani ya ora bisa nginep ning omah kuwi amarga sesuk kudu bali ning Jakarta kanggo kuliah. Ning slametan dia kepitu iki Rani uga ngewangi simba lan budhe-budhene reresik kamar lan lemari kanggo nggolek klambi tinggalane simbah kakung sing isih kena dinggo utawa disumbangake. Klambi-klambi iki bakal disumbangake ben dadi amal lan ganjaran sing apik kanggo simbah kakung utawa bisa migunani kanggo wong liya.


Aku tau diomongi karo mamaku, nek lagi mencret-mencret utowo diare, toilet iku mau kudu disiram sing bener. Tujuane iku ben uwong sing kate nganggo toilet mau gak bakal ketularan diare sisan. Diare iki mau dimarakno infeksi saluran cerna. Mikroorganisme penyebab diare iku mau isok nular, salah sijine yo teko kursi toilet sing buru ae dilunggoni uwong sing kenek diare. Teko kono, penularan diare iku bakal gede banget. Bah iku nang toilet omah bah iku nang toilet umum. Dadi gawe awakmu sing kenek diare, ojok lali gawe nyiram kursi toilet sing mbari mbok nggo ben gak nularno penyakit nang wong liyo.


Anthurium ning budhaya Tionghoa kalebu salah siji kembang lambang kemakmuran uga kabejoan kanggo tuan rumah lan tamu sing teka wayah imlek. Tanduran iki duwe bentuk sing kaya keladi lan duwe kembang abang mbranang lan uga manika werna sing uga ora kalah padhang kaya kuning uga werna abang jambon. Kembang anthurium iki bentuke kaya waru banjur ana buntute. Kembange uga wernane nggilap lan kandel. Wong Tionghoa sing oleh hadiah iki mesti bungah atine amarga ngerasa diwenehi dunga sing apik. Sak liyane dadi pajangan, kembang iki fungsine uga akeh kaya dadi penyaringe udara lan bisa nyerep racun sing ana ning udara lan ruangan.


Nag prasaku mlebu jeding iku ora ngiro dadi perkoro sing ngisine nag ancene panggonane sepi ambek ora konangan. Terus iku nag kedaden nang panggonan sing ancene ora ono ruangan sing misah contohne koyok jeding sing ono nang panggonan-panggonan umum koyok jeding umum sing ono nang panggonan leren. Tapi iku yo iso ae dadi perkoro sing ngisine nang ancene wes ono sing nyejekno antara panggonan sing lanang ambek sing wedok. Contohne nang mesjid gede, nang panggonan umum koyok bioskop, rumah sakit, ambek liyane-liyane maeng. Dadi nag jareku yo karek panggonan iku maeng, soale kadang ono jeding sing nang panggonan umum barang ora ono tondoe endi sing digawe lanang ambek sing digawe wedok.


Aku iku nduwe konco sing kepingin pol gawe nyemplung nang kolam renang, tapi de’e iku wedi kelelep. Dadi nek de’e dolen nang Waterpark, pasti de’e mek wani kecek kecek nang kolam arek cilik. Alesane ben de’e isok nikmati dolen banyu tanpa wedi kelelep. Tak sarano gawe nganggo pelampung sing jenis klambi ben gak kelelep. Mbarine tak sarano ngono, akhire de’e wes wani gawe nyemplung nang kolam. Soale nek nganggo pelampung sing iku, gak atek onok acara kelelep soale posisi lambe ambek irung iku pasti nang duwur banyu terus. Dadi gawe awakmu sing sek wedi gawe nyemplung, coba ae nganggo pelampung sing jenis klambi.


Aku ambek bocah-bocah pas isek SD mesti senengani nyolong-nyolong wektu nag mari sekolah gawe mancing bareng. Soale nag ora ngunu mesti diseneni wong tuo polahe mari sekolah iku karepe ora oleh dolan ben ora pegel. Jenenge bocah cilik iku mesti ora duwe pegel nag gak bosen karepe dewe. Tapi masio wedi ambek gelek diseneni bocah-bocah tetep budal bareng ambek gowo pancing. Soale nag oleh iwak iku mesti senenge mgilan. Terus mesti nag mari mancing iku langsung amblas budal ngaji ben ora diseneni wong tuo. Biyen sing jenenge mancing iku kadang sampek magrib barang bocah-bocah lagek bubar soale wes podo lesu ambek wes dalu terus pengen nang mesjid barang gawe ngaji maneh.


Klitih kuwi salah siji fenomena kriminal sing ana ning Jogja lan mbahayakake kanggo warga. Klitih kuwi sajane singkatan saka "Kliling Golek Getih". Pelaku klitih iki saka bocah remaja sing umure SMP utawa SMA. Umume, target bocah klitih iki para bocah SMA utawa SMK ning Jogja sing akeh nduwe musuh utawa sing sekolahe kerep gelut. Sajane, tembung "klitih" iki ora duwe makna sing negatif amarga pengertiane yaiku kegiyatan mlaku-mlaku golek barang bekas ning pasar klitikan. Miturut sosiolog, klitih iki maknane uga mlaku-mlaku wayan bengi kanggo ngilangi sumpek. Nanging, tambah tuwane jaman, tembung iki ngalami makna sing geser dadi mlaku-mlaku bengi kanggo nggawa senjata lan nyerang marang wong liya.


Biasane nek aku mari moleh sekolah, aku gak langsung adhus tapi langsung kelesetan nang kasur mbari pegel sekolah. Gak atek ganti klambi, aku ngleset sek nganggo seragam. Aku iku wes katene turu sek, moro-moro bel omahku muni. Aku sing males tetep njarno, ben engkok dibukakno karo pembantuku. Gak suwe, pintuku diketok, dadakno pembantuku. Jarene onok koncoku sing ngenteni nang ngarep omahku. Aku bingung, lapo koncoku nang omah. Buru ae aku metu, moro-moro awakku langsung diuncali tepung karo konco-koncoku sambil nyanyi ulang tahun. Gak mek tepung tok, onok bayu karo ndhog. Aku sing shock mek isok meneng. Tapi gak suwe aku sadar dan ngincer koncoku gawe tak peluki siji-siji. Kabehe langsung ngehindar soaleh awakku rusuh pol. Tapi akhire aku berhasil meluki kabeh koncoku dan kabeh dadi korban sisan.


Mbari tektokan, akhire diputusno nek dino iki bakal ngumpul nang omahe Uut gawe kerkel tugas kuliah. Tami wes siap-siap ket isuk soale kos e rodok adoh teko omahe Uut. Butuh waktu sekitar 30 menitan dan akhire Tami tutuk nang omahe Uut sing wes rame mergo konco-koncone wes podo teko. Mbarine Tami teko, kerkel e langsung dimulai ben marine gak kebengen. Enak-enak diskusi, moro-moro onok kucing lewat sing marakno Tami mbengok nemen. Wes ngono, de’e bolak balik ngomong gawe nyingkirno kucing iku. Uut sing dadi majikan kucing iku mau langsung nggendong kucinge terus dilebokno nang kandange. Pas ditakoni kok koyok keweden nemen karo kucing. Tami ngomong nek de’e nduwe fobia ambek kucing. De’e mbiyen tau dicakar karo kucing nang kampunge, dan bekase iku sek onok sampe saiki nang lengene. Pas disudokno, konco-koncone langsung neri dewe dan akhire maklumi rasa wedine Tami mau.


Awakmu pasti sering krungu istilah “cangkemmu mambu bawang”. Istilah sing siji iku wes terkenal nang ndi ae. Mulai teko TV, media sosial, sampe nang sekitare awak dewe. Pokoke ambu cangkem iku pasti bakal disambungno karo ambu bawang. Salah siji jenis bawang sing paling nemen marakno ambu cangkem iku bawang putih. Hal iku mergo bawang putih iku ngandung sulfur sing bakal ngetokno gas pas dihancurno. Pas bawang iku kecampur karo bakteri sing ngetokno gas, ambu badek iku bakal muncul. Makane iku muncul istilah mau. Dadi gawe awakmu sing gak gelem dikondo koyok ngono, utowo ngehindari ben gak ngalami ambu cangkem, ojok akeh-akeh mangan bawang.


Gawe awakmu sing durung tau nonton konser, ngandelo aku, awakmu kudu nonton konser setidake sekali seumur hidup. Onok akeh banget alesan opo’o awakmu kudu banget nonton konser. Siji, sensasi nonton konser secara langsung iku bedo banget karo ngerungokno lagu biasa. Awakmu isok eroh luwe detail lagu-lagu sing biasa mbok rungokno. Terus awakmu isok mbuktino nek artis sing mbok senengi iku berbakat soale mereka iku nyanyi secara live. Loro, awakmu isok ketemu ambek fans teko kota liyane, dadi awakmu yo isok menambah koneksi dan nambah konco sisan sing isok diajak ngehype artis iku. Dadi gawe awakmu sing durung tau nonton konser, nek artis senenganmu ngumumno bakal ngonser nang Indonesia, gak usah ragu ndang budhal tuku tikete.


Intimidasi ning dunya maya utawa cyber bullying kuwi salah siji kegiyatan sing akeh ditemokake jaman saiki. Kebebasan sapa wae sing nggunakake sosial media kuwi kekerasan ning sosial media sing ora nyerang fisik langsung, nanging nyerang psikis saka tuturan, ukara, lan tinembung sing ana kesan ngedhukake martabat. Senajan efek serangan iki ora langsung ning fisik, serangan iki bisa marai wong stres, depresi, lan uga ana kepengenan kanggo bunuh diri. Penyebab cyber bullying iki salah sijine yaiku kurange pengawasan wong tuwa marang anak lan tambah akehe konten diwasa sing ditonton karo anak sing durung cukup umure. Pelaku biyasane bocah umur welasan taun, nanging uga bisa wong sing wis umur.


Aku tau salah mlebu toilet. Pas kui, aku lagi ono neng hotel. Aku lang sanggar tariku lagi ono penampilan neng salah siji hotel sing paling gedhe neng Yogyakarta. Sak durunge munggah panggung, aku ngeroso kepuyuh makane aku pengen neng toilet. Toilete kui rodo adoh seko panggon tampile dadine aku kudu mlayu. Pas tekan kono, aku ora langsung mlebu. Tak deloki disik lambang neng ngarep lawange. Aku ora gelem yen aku salah mlebu toilet. Pas aku wis yakin mlebu toilet lanang, aku malah ketemu mbak-mbak pegawe hotel kono. Lawange langsung tak tutup. Banjur aku neng toilet sijine. Neng ngarep lawang kui wis cetho-cetho ono lambang wong wedhok sing werno abang enom. Nanging mergo mau wis salah lan aku wis kepuyuh banget, lawange tak bukak. Jebul kui tenanan toilet kanggo wedhok. Aku langsung nutup lawange meneh, banjur langsung neng toilet sing awal mau. Jebul neng kono mbak pegawene, pancen tugase ngeresik toilet.


Wong wong sing kenek diabetes, wes biasa ambek sing jenenge suntik insulin. Biasane suntik insulin iki dilakoni dewe nang omah, engkok obate entok teko resep dokter dan isok dituku dewe. Cara nyuntik insulin iku koyok ngene. Siji, pastikno awakmu wes cuci tangan. Loro, alon-alon darik pompa pendorong sing onok nang alat suntik sampe nyentuh angka dosis sing wes ditentukno. Telu, resikno kemasan botol insulin bagian duwur nganggo alcohol swab. Papat, tusuk jarum suntik nang botol terus teken pompa alon-alon ben gak nyisakno udara nang njero tabung. Limo, tarik pompa sampe tabung terisi insulin sampe dosis sing dianjurno. Enem, cubit bagian awak sing dadi area suntik. Ojok lali resikno area iku nganggo alcohol swab. Pitu, suntikno insulin dengan posisi 90 derajat. Terus tarik suntik sak durunge ngecul cubitan iku mau. Terakhir, tutup area suntikan nganggo kassa sampe getihe mandek ngalir.


Idu iku masio ketok ora endut, tapi akeh wong sing ngarani iku termasuk barang sing paling jemberi ambek ora pantes dijemok. Opo maneh nak idu iku maeng teko lambene wong liyo yo tambah jemberine pol. Mangkane nak ono wong jember kenek idu iku wes lumrah mergo iku termasuk perkoro sing eleke pol kanggo wong sing kenek idu maeng. Nah akeh-akeh wong sing jijik ambek perkoro iku maeng mergo deke iku jember ambek ambune maeng sing angel ilang-ilangane. Nah teko perkoro iku maeng mangkane kudu iso nag buak idu iku ojo sampek kenek wong liyo polahe iso dadekno wong sing kenek iku atine loro. Dadi nag iso idune nang nggon sing sekirane ora ono wong.


Nek tak uwasi, akeh akehe makhluk halus utowo jin iku senengane nampakno wujud e nang wong-wong sing gocik. Nek nang wong-wong sing tatak iku maleh jarang, kecuali nang uwong sing mancing disikan. Jenis makhluk halus koyok ngono iku dasarane nduwe sifat sing resek dan senengane meden-medeni menungso tok. Aku gak eroh opo alesan pastine kok onok jenis jin sing koyok ngono. Cuma koyok ngono iku marakno aku yakin ambek siji hal, ojok ngetoki nek awakmu iku keweden. Nek awakmu tambah wedi, makhluk halus iku mau tambah gencer gawe nampakno diri dan meden medeni awakmu terus. Dadi gawe awakmu sing gocik, ayo isok luwe tatak maneh ben gak diganggu ambek jin iku mau.


Awak dhewe ora perlu ngamuk-ngamuk yen kondisi fisik dhewe dilok-loki karo wong liyo. Awak dhewe kudune malah seneng, senadyan dadi wong sing ora populer, isih ono wong sing gelem perhatian marang awak dhewe. Kondisi fisik kui gak iso diowah. Awak dhewe arep mangkele koyo ngopo wae bakal tetep ngono-ngono wae. Awak dhewe kudu ngewiwite nrimo kondisi opo onone. Supoyo uripe dhewe luwih ayem lan ora kegangggu karo omongane wong liyo. Awak dhewe uga ora ngerti sopo ngerti kondisi sing dianggep kekurangan kui iso dadi sumber rejeki kanggo awak dhewe. Iso wae awak dhewe dadi model sing terkenal. Iso uga awak dhewe dadi artis utowo dadi wong sing ngehibur neng TV utowo panggung liyane.


Aku rodo gila karo semut-semut sing ono neng omahku. Soale, semut kui teko cepet banget tekone. Panganan lagi tibo dilit neng jobin, durung tekan  5 menit, semut kui wis ngerubungi gogrokan panganan kui. Aku tau pas kui bar masak sego goreng. Aku yen masak sego goreng kui akeh banget. Soale, keluarga seneng panganan kui. Makane kui aku gawe sak porsine akeh. Pas kui lagi sarapan. Adi lan ibuku wis mangkat disikan. Ibuku neng kantor lan adiku neng kampus. Aku neng omah dhewekan. Sakdurunge aku beres-beres bekas mangane mau, aku nguyuh disik. Bali seko kamar mburi, semut kui wis ngerubungi piring lan sego-sego sing tibo. Gilo aku deloke.


Aku iling banget pertama kali aku dijak karo eyangku mlebu neng pasar. Aku ngeroso ora betah. Sing marake aku ora betah kui mambu amis sing ono neng endi-endi. Pas kui, aku isih kelas 2 SD. Dino kui dino Sebtu. Sesok dino Minggune ameh ono acara neng omah, dadine eyangku arep belonjo neng pasar. Delok aku tetengukan neng ngarep teras, aku uga dijak merono. Tekan neng kono, rasane pengen cepet bali. Aku ora kuat ngambu amis neng endi-endi. Aku ngeliwati bakul iwak, bakul pithik, tekan bakul daging. Kabeh kui ambune amis. Durung meneh neng cerak parkiran kui ono bakul iwak asin. Rasane pengen mukok aku pas lagi neng kono.


Asuransi liyane sing bisa kanggo jaga-jaga kuwi yaiku BPJS-TK utawa BPJS kanggo tenaga kerja. Asuransi iki ditujokake kanggo wong sing kerja ning perusahaan. BPJS jenis iki nanggung kabeh kebutuhan asuransi karyawan kanthi wayah pensiun. Ing taun 2019, jenenge BPJS-TK iki ganti jeneng resmi dadi BP JAMSOSTEK. Gedhene iuran kanggo jamsostek iki yaiku 5,7%. Pembagiane yaiku 2% saka pegawe lan 3,7% dibayar karo perusahaan. Manfaate asuransi iki yaiku ngurangi risiko ekonomi sing disebabake saka risiko penggawean kaya PHK, kecelakaan kerja, lan kematian uga jaminan hari tua. Ana prosedur sing kudu diurus yen asuransi iki arep diklaim amarga kudu ana informasi sing jelas lan kepentingan kanggo klaim JHT.


Kabeh wong mesti butoh jeding, mboh iku wong deso utowo wong kota. Masio iku mlaku adoh utowo nang omah mesti utoh sing jenenge jeding. Nah perkoro iku asline ora masalah ambek lumrah kanggo wong normal. Tapi sio dadekno wong isin nag sampek wong iku maeng kleru oleh mlebu jeding. Nah klerune maeng mergo wes kepekso utowo kepepet mangkane iso kleru. Nha biasane sing iso dadekno isine nemen iku nag ancene wes ono tengerane terus dadekno wong sing liyane iku antri akeh, iku sing bakal dadekno isine pol mergo polahe wong sing kleru maeng iso dadi antri terus konang awong kaeh menisan. Nah mergo iku maeng nag iso mlebu jeding iku sing ati-ati.


Wis kebukti pirangane taun, yen Jakarta iki dadi kutha sing paling marai macet ning Indonesia. Jakarta iki uga dadi kutha sing sistim transportasine maju, nanging ora kabeh wong bisa numpak amarga akses transportasi iki ora bebas lan isih larang. Akeh wong sing milih numpak kendaraan dhewe lan kuwi marai tambah macet. Ana rasa bingung yen ndelok transportasi iki. Yen pengen bebas polusi lan bebas macet, kudu bisa numpak kendaraan umum, nanging fasilitase ya uga durung lengkap. Amarga kuwi, wong Jakarta lan macet iki ora bisa dipisahake. Kemacetan iki ngaruh marang tingkat stres. Wis akeh wong sing cerita ning media sosial babagan stres kerja ning Jakarta amarga transportasine.


Wektu kui, aku, adi, lan ibuku durung suwe pindah neng Yogyakarta. Awak dhewe numpang neng panggone Budhe Erni. Sepupuku neng omah budhe kui sepantaran karo aku. Awak dhewe mesthi ngelakoke kegiatan bareng, termasuk ngaji. Ngaji kui ora dhewean nanging ngundang ustadzah sing kebutulan tonggone awak dhewe. Pas lagi ngaji kui, aku tau nangis kejer. Moconanku akeh sing salah dadi dikon balane karo ustadzahe. Makin dikon koyo ngon, aku dadi makin tertekan. Mergo moconanku ora bener-bener, ustadzahku kui ngandani ning ngaggo nada sing luwih dhuwur. Aku ngerti maksude kui ora gelem nyeneni aku. Nanging aku tetep nangis. Pas kui, aku langsung iling kerep diseneni karo guru ngajiku neng SD.


Wingi sadurunge plesir, aku lan kembaranku sempet padu dhisik. Iki mana amarga aku ngerasa ora adil babagan Ibuku sing ngekei aku sangu. Adhiku diwenehi sangu 500 ewu lan aku diwenehi sangu mung 300 ewu padahal kene plesir ing panggon sing padha. Aku muring-muring ning Ibu lan ngomong yen ora bakal melu budhal plesir misal isih ora adil le ngewenehi sangu. Akhire Ibuku ngomong yen kanggo kembarangku iku diwenehi luwih akeh amarga dheweke ora bisa mangan sega, dadine engko kudu tuku panganan saliyane sega sing rada larang. Nanging aku tetep mangkel lan isih muring-muring, kenapa aku diperlakokake ora adil karo ibuku.


Duwe trauma jaman cilik kuwi pancen ora penak. Apa maneh trauma sing mbutuhake bantuan saka ahli kaya psikolog lan wis direwangi medikasi saka psikiater. Nanging ada cara sing bisa dilakoni kanggo ngikis trauma kuwi yaiku saka cara meditasi. Kaping pisan, fokus karo awake dhewe lan lungguh sing kepenak, banjur diatur pernapasane lan mbayangke kabeh sing marai santai lan ora ana beban. Kaping pindho, coba ngiling-iling trauma sing ana ing jaman cilik, jajal dianalisis jenis emosine lan dirangkul ben ana pelajaran sing bisa dijupuk. Kaping telu, jajal ngewenehi ngapura karo wong sing ana ing trauma kuwi. Rampung meditasi kuwi dijamin awak bisa luwih enteng.


Manungsa iku panggone lali. Kadhang apa sing dilakoni dina wingi wae bisa lali apa maneh kedadean pirang-pirang taun kepungkur. Wis gelek banget nalika ana ing panggon umum, ana sing nyapa lan kene bingung iku sapa. Nalika dieling-eling jebule iku kanca jaman SD utawa kanca lawas sing wis suwe banget ora tau ketemu. Yen wis kaya ngono aja lali kanggo nakok kabare lan yen bisa njaluk nomere supaya mengko bisa tetep hubungan senajan mung liwat sosial media. Biasane kene uga ditraktir utawa ditukokna mangan kanggo wujud peduli ketemu karo kanca lawas. Yen wis kaya ngono wis dadi kewajiban kanggo kene ngomong matur nuwun lan yen bisa diagendakna kanggo ketemu maneh lan gantian kene sing nraktir.


Manten anyar nalika duwe anak kadang bingung nalika ngerti dheweke meteng. Bingung kudu apa sik lan bingung kudu kepiye. Nalika ngerti yen awake meteng nomer siji bisa langsung ngandani wong sing paling cedhak. Kayata bojo, wong tuwa, utawa kanca. Nomer loro, langsung mara menyang dhokter supaya bisa ndang dipriksa. Meteng awal awal iku rada rawan, mulane kudu langsung mara ning dhokter utawa bidan kanggo mastikna supaya jabang bayine tansah seger waras. Nomer telu kudu tenang lan ora perlu gupuh. Yen Gusti wis ngewenehi rejeki kanggo meteng berarti Gusti wis percaya karo koe lan bojomu kanggo ngurus lan nggedekna bayi sing dadi anakmu iki.


Neng kuto kui pola uripe bedo karo neng deso. Neng kuto kui awak dhewe opo-opo kudu cepet lan kudu awak dhewe lakoke dhewe. Kanggo wong sing durung biasa pola urip sing cepet lan instan, iso dadi hal sing medeni. Supoyo awak dhewe iso ngadepi perkoro kui, ono beberapa hal sing iso awak dhewe lakoke. Sing kesiji, awak dhewe kudu sinau dadi egois. Awak dhewe ngutamake kebutuhane dhewe disik sak durunge kebutuhan wong liyo. Yen arep nulungi wong liyo, pastike kepentingane dhewe kui wis entuk disik. Sing keloro, awak dhewe iso kudu luwih wani jupuk risiko, terutama risiko yen wong kui bakal ngelarani perasaane wong liyo. Yen ora ngono, awak dhewe sing bakal dilarani perasaane.


Nabung kui dudu kegiatan sing mung iso dilakoke karo wong-wong sing wis duwe gawean. Bocah cilik utowo bocah sekolahan kui uga iso ngewiwiti nabung. Mungkin, jumlahe ora bakal seakeh wong sing duwe gajih, naning bukane ora mungkin. Anak sekolahan iso nabung seko uang jajane. Misale, sedino uang jajane Rp10.000. Iso wae sedino duwite kui disisihke Rp2.000. Dadi kiro-kiro seminggu wis iso entuk Rp10.000. Artine sesasi iso entuk Rp.40.000. Setaun kiro-kiro entuk Rp480.000. Duwite kui ora sitik, arep setengah yuto. Kui lagi setaun. Yen iso konsisten selama 3 taun neng sekolahan, dee iso entuk 1,5 yuta kurang. Seko duit kui, anak sekolah iso tuku barang-barang sing disenengi.


Kasus kekerasan ning sekolah iki dianggep salah siji cara sing ala kanggo mbuktikake kekuatan para bocah berandal ning sekolah. Kekerasan ning sekolah iki kadhang uga akibat saka tontonan sing ora layak kanggo bocah-bocah. Miturut para peneliti perilaku, tontonan iki mbuktikake yen anane kekerasan kuwi bisa dadi wong paling jago sak sekolahan. Nanging, sak liyane tontonan, didikan saka omah kiki perlu digalakake. Kaping pisan yaiku ngewenehi pengertian yen kanca kuwi padha lan ora oleh dibedakake. Kaping pindho yaiku ngajari bocah babagan bela diri ben bisa ngolah emosi. Kaping telu, yaiku ngajari bocah ben luwih kritis lan wani ngelawan uga wani nuturi yen ana kekerasan.


Awakmu tau gak nduwe konco sing marakno awakmu tersiksa lahir batin? Opo maneh nek koncomu iku sering marai awakmu sering ngeroso bersalah padahal asline awakmu gak lapo-lapo. Nek awakmu nduwe konco koyok ngono, wes wayahe awakmu menjauh teko de’e, dan nek iso bener-bener memutus hubungan ambek de’e. Perilakune koncomu iku jenenge guilt-tripping, yaiku pelaku bakal ngomongno hal sing mari awakmu ngeroso bersalah. Dan perilaku iku bener-bener 'beracun', terutama gawe kewarasanmu. Nek awakmu sek bertahan ambek arek sing koyok ngono, suwe-suwe awakmu bakal stres dewe dan de’e gak bakalan nolongi awakmu. Dadi nek nduwe konco koyok ngono, gak usah ragu gawe mutus hubungan ambek de’e dan nggolek konco sing luwe apik gawe awakmu.


Akeh artis sing ngerasa ora penak nalika ketemu karo pnggemare ning panggon-panggon umum kayata mall, warung mangan, lan panggon liyane. Babagan iki amarga artis ngerasa langsung ditekani, diubengi, lan padha njaluk foto kabeh saengga artis iku ora bisa ngelaksanakake kegiyatane kanti marem. Iki ana cara nalika ketemu artis ana ing panggon umum nanging tetep bisa njaga supaya kene lan artise tetep ayem. Nomer siji, ora langsung nekani artis iku. Kudu bisa ndelok apa maneh nalika artise iku lagi mangan ora oleh langsung ditekani, iku bakal ngganggu. Nomer loro, jajal kanggo nyapa. Yen disauti berarti artis iku ngerasa kene ora ngganggu, lan kene oleh kanggo njaluk foto. Nanging yen sawalike, artis iku meneng wae berarti dheweke lagi pengin ngelaksanakake kegiyatan kanti ayem lan ora ana sing ngganggu. Gawe penggemar, kene pancen kudu ngerti wates supaya ora nganggu artis.


Biyen pas isih SD, aku nduwe kucing jenis anggora sing tak sayang banget. Kucing iki ana ning kabeh kegiyatan sing ana ning omahku kaya melu aku sinau, ngetutake ibu masak, uga turu-turuan ning cedhak bapakku. Kucing iki arane Momo. Momo iki kucing sing pinter lan tingkahe lincah. Ora tau nakal lan mesti mangan apa wae gelem. Nanging ing sawijining dina, Momo iki ilang lan ora ana kabar. Aku lan ibuku uga bapakku wis ngideri kampung nanging ora ketemu. Sawijining dina, tanggaku arep mbuwang sampah ning cedhak kebon, jebul nemu Momo wis mati. Pas didelok jebul Momo diracun wong. Pas kuwi rasane aku ora tega ndelok Momo lan mesti kelingan tekan saiki.


Pas rame-rame corona, wong-wong wedi budal nang puskesmas soale wedi ambek kire dokter sing jarene akeh sing ngawur. Jarene wong-wong kampung ambek omongane wong sing tau nang puskesmas, akeh wong sing perikso polahe watuk ambek pilek terus dianggep corona. Mangkane wong-wong sing budal nang puskesmas sing diarani corona yo mesti jumbul soale awake iku mok loro watuk pilek sing wes biasane ono. Terus polahe jumbul maeng wong-wong yo terus mireh ambek keweden karepe dewe. Opo maneh pas iku corona orakaruan ramene. Terus wong daerah panggonanku yo nag gak nyambut gawe yo ora iso mangan, mangkane akeh wong ora terimo nag dicoronano.


Biasane, uwong iku ngeroso abot nek dokter wes ngomong kudu operasi. Sing dipikir siji, pasti biayane luarang. Durung maneh engkok biaya pengobatan liyane sak wise operasi. Jelas butuh duit akeh gawe ngeramut iku mau. Onok solusi sing paling gampang, yaiku nganggo BPJS. BPJS iku istilahe asuransi sing isok mbantu awakmu gawe berobat teko segi finansial. Nek misal awakmu nganggo BPJS, sembarang kalir jenis operasi iku bakal ditanggung, dadi awakmu gak perlu ngetokno duit maneh. Gak mek operasine tok, biaya pengobatan sampe engkok awakmu waras iku bakal ditanggung sisan. Wes ngono, iuran sak wulane iku terjangkau. Dadi gawe awakmu sing kate ngelakoni operasi, ojok lali dinggo BPJS e yo rek.


Wingi pas aku tuku bensin iku ono wong ngamuk polahe antriane iku disrobot ambek wong-wong sing tatoan. Nah bapak sing ngamuk maen, iku awake ora sepiro gede tapi kokote pol, terus wonge iku gowo sepeda vario sing warnai ireng. Bapake maeng iku lagek ate maju terus langsung disrobot ambek wong tatoan maeng, terus bapake maeng langsung ngomong nag deke ora balik nang antrian bakal ditabrak teko buri, Terus bapake maeng ambek nyopok jakete, tibake wonge maeng tentara. Akhire wong sing tatoan maeng langsung balik nang antrian sing nang buri dewe. Bapake  kendel tibake ancene anggota TNI. Nah wong sing tatoan maeng akhire ora sido antri soale dowone rambloko.


Saiki akeh sing ngeviralno wong-wong sing ngamuk polahe ngantri terus disrobot ambek wong liyo. Kudune petugas sing jogo yo nertipno ben ora garai perkoro. Terus wong sing penggaweane nyrobot kudu disaranno ngantri soale nag dibarno engko mesti tuman ambek terus dadi kebiasaan sing ngerugekno wong liyo. Anjuran antri ancene ora ono nang undang-undang utowo aturan sing tertulis, Tapi iku wes dadi aturan adat sing ancene kudu dilakoni wong akeh. Nag ora dilakoni mesti bakal kenek sangsi sosial sing teko lingkungan mboh iku diamok uwong utowo liyane. Mangkane kabeh wong nag endi-endi  ancene dianjurno kon antri ben ora ngerugekno wong liyo.


Akeh banget wong sing ngerasa yen dikejar kewan kuwi medeni amarga kewan kuwi bisa nyokot, apa maneh asu. Sing dadi penyebab wong iki wedi salah sijine yaiku amarga asu sing nguber iki kadhang nduwe penyakit kaya rabies sing bisa mbahayakake kanggo menungsa lan bisa nular. Nanging akeh wong sing ora ngerti tandha-tandhane rabies iki kamangka nganggep yen asu sing kena rabies iki mung asu biasa sing lagi ngamuk. Kewan sing nguber iki kadhang uga tanpa sebab. Kamangka, kesehatan kewan kuwi penting, ora mung fisik nanging uga psikis kaya ngusahakake kewan ben ora wedi karo wong sing ora dikenal, nanging uga tetep waspada lan tetep dilatih.


Ana sing ngomong yen awak dhewe ngelanggar pantangan ning salah siji panggon kaya laut utawa danau kanggo renang, awak dhewe bakal digawa karo para penghuni. Nanging isu iki ana ning masyarakat kanggo ngewenehi peringatan ben ora sembarangan renang amarga ora ana sing ngerti kondisi banyune. Kaya salah siji mitos sing diciptakake, yaiku yen renang ning Parangtritis nganggo klambi ijo, bakal diseret karo Nyi Roro Kidul. Nanging kasunyatane, mitos iki ana kanggo meden-medeni warga ben bisa luwih ati-ati amarga ana gelombang gedhe lan dasar laut sing wernane ijo rada biru nyamarake werna klambi lan marai tim SAR ora bisa nemu korban sing kelelep.


Trauma pas waktu cilik ancene aneh-aneh. Ono sing ambek kucing, ono sing ambek walang, ono sing ambek wit-witan, ambek ono ae sing ambek wedos barang yo ono. Kabeh sing diarani trauma iku duwe awitan perkoro sing bedo-bedo. Jarene koncoku trauma nag waktu cilik iku iso wae diwarasno karo bantuane wong psikolog. Tapi iku kabeh yo butuh biaya. Tapi nag jare wong sing nang desoku iku kudu disuwukno nang wong pinter (dukun jowo) ben nang mari. Tapi kabeh saiki iku ono ilmune ora angger sat set terus ketemok. Mangkane wong trauma iku angel tambanane opo maneh sing trauma ket cilik tambah rodok angel tambanane.


Aku iku tau dadi korban cyberbullying nang media sosial. Awale aku sempet sampe keweden dan ngeroso lara ati dewe. Dan setelah berproses suwe, aku isok selamet teko cyberbullying iku. Cyberbullying iku kadangan isok marani nang opo sing dilakoni awak dewe. Tapi awak dewe isok nyegah ben hal iku gak kedaden nang awak dewe maneh. Cara gawe nyegah cyberbullying sing dituju nang awak dewe iku koyok ngene. Siji, ojok keseringen gawe posting. Loro, batesi komentar sing gak penting utowo isok ngelarakno atine awak dewe. Telu, batesi penggunaan media sosial ben gak akeh ndelok komentar pengguna media sosial liyane sisan. Terakhir, ojok gampang kepancing, mending komentar jahat iku dijarno ae.


Toni oleh perintah kanggo kerja ning luar Jawa seminggu amarga dekne saiki ana ning badan survei penduduk. Toni iki kudu blusukan menyang kabupaten lan kecamatan sing adoh saka pusat kutha. Bagian sing dikunjungi Toni yaiku pasar tradisional. Ning omahe Toni, yaiku Surabaya lan panggonan kerja ning Jakarta, pasar iki dikenal resik amarga wis modern. Nanging ning kutha iki rasane luwih rusuh. Warung-warung kuwi uga ana sing sandhingan karo panggon mbuwak sampah. Sing luwih nggilani maneh yaiku ana panganan sing wis dimasak wiwit isuk lan uga ana ndhog laler ning kono. Amarga kuwi, Toni luwih milih masak dhewe ning penginepan tinimbang tuku panganan sing rusuh.


Bocah sak kelas nag guyu iku ono rong perkoro, nag gak bocah sing dikuyu iku ngelakoni perkor sing ngisine, yo ngalkoni perkoro sing ancene lucu. Nah nag sampek ngalakoni perkoro sing sampek ngisine iku sing dadi masalah mergo mesti dadi anjlok regone awak nang konco-konco. Nah contohne maeng iku koyok bocah sing turu, terus konangan ambek gurune, mari ngunu terus diukum ambek gurune nang ngarepe sekolah utowo dikongkon ngadek nang ngarepe bocah akeh utowo diukum opo sing biasane diguyu bocah akeh. Nah ngunuku maeng iso dadekno perkoro sing isine glani ambek ora karoan isine mergo ngelakoni perkoro sing ora perli ambek ojo sampek kedaden.


Yen kanca-kanca nduwe ponakan utawa anak sing isih SD, luwih becik saiki dibiasakake nggawa bekal saka omah. Variasi bekal sing digawa iki kudu macem-macem ben anak ora bosen lan uga ngindari njajan ning jaba. Jajanan sing ana ning sekolah iki durung mesti kejaga tingkat higienise lan bekal sing digawa iki uga kudu muat akeh gizi kaya protein, karbohidrat, lan vitamin. Amarga saiki jajanan sing ana ning sekolah kuwi ora bisa didelok resik lan orane. Apa maneh ning jaman saiki, akeh banget kasus keracunan amarga jajanan sekolah. Amarga kuwi, ayo budhayakake nggawa bekal saka omah lan luwih disiplin babagan jajanan. Oleh njajan, nanging uga kudu diawasi ben ora salah mangan.


Gawe para ibu sing meteng terus nduwe riwayat mata minus, pasti beberapa dokter nyarano gawe milih operasi caesar timbang persalinan normal. Nek wes disarano koyok ngono, ojok atek ngeyel dan nuturo opo jare doktere. Persalinan normal iku akeh anget resikone gawe ibu sing nduwe riwayat mata minus. Hal iku mergo persalinan normal iku kudu ngeden cek bayine metu. Nek semisal ngedene kekencengen, isok beresiko kebutaan gawe ibu sing mripate minus. Dan kadang kan gak tau iku ngedene kekencengen ta gak, kadang dilosno ngono ae. Iku sing marai resiko kebutaan tambah duwur. Gawe ngurangi resiko iku, onok apike nek milih operasi caesar gawe ibu sing mripate minus.


Ora kabeh wong iku wani nag ditinggal dewe nang sembarang enggon. Contone koyok koncoku, deke iku wedine pol pas tak tinggal nguyo pas kema nang gunung. Alasane wedi tibake deke iku duwe trauma sing dadekno bocahe ora wane nag ditinggal dewean nang panggonan sing ora deke kenal. Pas deke keweden maeng iku awake maleh linglong, terus keringete koyok wong ados, motone iku kotong ambek tangane iku anyepe megilan terus moro-moro koyok wedi sembarang-barang sing obah nang pinggire. yo paling ngunuku salah sijine trauma soale aku yo ora ngerti ciri-cirine wong duwe trauma iku koyok opo tapi sing jelas iku sing tak delok nang gone koncoku sing cerito nag deke iku trauma.


Kendaraan sing reme blong kui ngebahayani pengendara lan wong-wong sing ono neng dalan liyane. Akeh kendaraan neng iso awak dhewe temoke neng dalan. Nanging menurutku, kendaraan sing paling bayani yen reme blong kui bis. Sebenere kabeh kendaraan sing gedhe kui luwih medeni yen reme blong. Misale koyo trek sing gowo material utowo barang-barang sing ngebaki bagian burine. Bobot seko kendaraane lan gawanane marake kendaraan kui luwih angel meneh mandege. Nanging trek kui biasane ora gowo wong akeh. Bis kui mesthi gowo wong-wong dudu barang. Sing gawe bis kui luwih medeni kui mergo yen reme blong korban seko kacilikaane kui luwih akeh. Rugine ora seko material nanging awak dhewe dadi kelangan nyowo.


Ono koncoku sing gendut iku gelek dielokno bocah polahe kelemuon awak. Nah ngunuku asline iso dadekno bocahe gangguan mental polahe gelek srengen. Nah ganguan mental iku maeng salah sijine yoiku Anoreksi sing biasane dikenal ambek Anoreksia nervosa, Nah sing dimaksud iku maeng yoiku gangguan jiwa sing garai wong iku maeng pengen duwe awak sing kuru soale wedi ambek awak sing kelemon. Nah dampake iku iso dadekno wong iku maeng ora doyan mangan terus akhire loro tipes ambek lambung. Mangkane saiki iku wes akeh wong sing nyeneni perkoro ngenyek nang awak soale dampake nang mental iku gedene megilan nang nggone wong sing dielokno.


Ngeregani wong sing ana ning ngarep kelas kuwi perlu banget kanggo pendidikan lan nuturi babagan piye carane ben presentasi uga pendapat iki luwih digatekake. Wong sing nggatekake presentasi mesti oleh ilmu anyar amarga luwih fokus. Sing marai mangkel yaiku pas lagi nggatekake presentasi lan ana kanca sing senengane ngomong sing ora sesuai karo topik. Babagan kuwi pancen bisa marai ngguyu nanging uga bisa marai buyar konsentrasi. Amarga kuwi, kanggo para siswa, yen ana kancane lagi presentasi aja diguyu amarga kuwi padha wae karo ora ngurmati wong sing ana ning ngarep. Kepiye wae kanca sing ning ngarep kuwi nyampekake ilmu sing wis disinaoni.


Pentinge ngelindungi awake dhewe ning lingkungan kuwi bisa dadi salah siji tameng kanggo ngindari saka aktivitas kriminal kaya penguntit. Cara ngelindungi awake dhewe kuwi uga macem-macem.Salah sijine yaiku sinau babagan bela diri lan uga cara nggunakake senjata alternatif kaya silet lan gaman liyane. Saiki, akeh wong sing ngelakoni kejahatan ning panggonan umum dudu kanggo materi, nanging uga amarga nekat lan ana kepengenan sing spontan. Kamangka, ayo awak dhewe kudu dadi wong sing waspada. Awak dhewe kudu bisa nyediani gaman lan kudu bisa dasar bela diri kaya pencak silat utawa taekwondo. Yen awak dhewe wis bisa nyediani gaman, awak dhewe mesti wis bisa tenang.


Kabeh wong nag diguyu kancane ska kelas iku mesti isin. Masio iku termasuk ora ngenyek tapi guyu mergo penggawean sing dilakoni iku maeng lucu utowo guyokno yo tetep ae iso marakno wong sing ngelakoni maeng isin. Nah kabeh iku maeng nag iso kudune diadohe ambek diati-ati ben ora samepk ngelakoni perkoro sing marakno wong liyo iku guyu nang awake. Soale sing jenenge guyu wong iku ono kolone wong iku maeng nganggep wogn sing diguyu iku maeng goblok, ora ngerti opo-opo, utowo ora iso lapo-lapo. Nah mangkane nag ate lapo-lapo kudu dipikirno disek ben ora sampek marakno wong akeh sak kelas iku ngeremehno nang awake.


Akeh kancaku sing wis padha dadi temanten. Salah sawijine Riris. Riris kuwi kancaku wiwit TK kanthi SMA. Banjur pas kuliah, aku lan Riris pisah amarga Riris oleh kampus ning Jakarta. Pas ngeterake undangan, Riris mampir ning omah lan melu pamitan marang ibuku amarga Riris nang ibuku wis kaya keluwarga. Pas resepsi uga ibuku teka. Ning acara resepsi kuwi, Riris katon ayu lan manglingi. Tamu sing teka yo akeh, ana kanca TK, SD, SMP, SMA, lan kanca-kanca kampus uga kanca kerja. Dadi ning acara kuwi kabeh kanca ketemu lan dadi acara reuni lan foto karo kanca lawas. Ning acara kuwi aku lan kanca-kancaku uga melu seneng lan ndungakake Riris .


Kadang ono wong sing diseneni iku biasa ae, kadang yo ono sing diseneni iku keweden yo ono. Perkoro iku asline kedaden polahe pirang-pirang perkoro, ono sing ancene teko kesalahane wong sing diseneni, yo ono sing teko sejene pikiran sing akhire dadekno wong padu sampek senen-senenan. Mangkane kabeh wong iku asline iso mutusno kudu wedi opo ora nag diseneni. Tapi biasane wong nan diseni polahe salah. Nag kanggo nagedepi ngunuku yo kudu jaluk sepuro masio wedi soale iku dalan sing paling apik. Terus sing jenenge wedi iku ojo sampek dilebokno ati utowo dipikir jero-jero soale iso dadekno gangguan pikir utowo loro pikir sing ancene marakno elek nang awake dewe.


Pas ono wong sing ngancem awak dhewe, neng kahanan opo wae, awak dhewe, ora entuk wedi. Iso wae wong kui mung modal kendel tok ngancem awak dhewe. Malah dheweke sing sebenere wedi. Misale wong sing ngancem awak dhewe gowo lading utowo pestol utowo banda sing bahayake liyane, awak dhewe tetep kalem wae. Ojo nunjuke yen awak dhewe kui gemeter. Yen dheweke ngerti yen awak dhewe wedi, dheweke bakal luwih wani meneh. Nanging sak walike, yen awak dhewe ekspresine biasa-biasa wae, kalem, dhewek bakal bingung lan suwe-suwe wong sing ngancem mau sing bakal wedi. Awak dhewe bakal luwih akeh kesempatan selamate yen ngadepi kui kalem-kalem wae.


Gagal sing ono nang jeru urip iku ancene pengalaman sing paling elek. Masio iku iso dadekno awak dewek kenek mental, terus atine maleh ngeroso sedeh tapi kudu iso tetep ngadek jejek ben iso ngadepi urip sing bakal teko nag ngarep. Lah carane ngatasi kegagalan nag jero urip iku piye carane? carane ngadepi iku ono pirang-pirang maceme karek endi sing cocok ambek pemikiranmu yaiku anggepen kegagalan iku dadi pengalaman urip sing iso digawe ilmu ben mene nag nagdepi perkoro sing podo amebk iku maeng wes ora bingung soale wes tau gagal. Mari ngunu, mikiro sing apik-apik ae teko kegagalan iku maeng, soale nag awakmu iku nganggep gagal iku perkoro elek yo bakal elek, padal gagal iku ora sak lawase bakal gagal.


Ning dunya psikologi, ana salah sawijine profesi yaiku konseling pernikahan. Konseling iki bisa dijupuk saka psikolog utawa psikiater. Tugase konseling pernikahan iki yaiku ngurusi perkara rumah tangga sing ana hubungane karo pertahanan lan nyegah mundhake angka pegat. Kegiyatan konseling iki wis akeh ning manca negara amarga akeh sing nganut hubungan bebas. Nanging, ning Indonesia ora akeh amarga cerai kuwi urusan dhewe-dhewe lan perkara rumah tangga dianggep aib. Masalah sing bisa diceritakke macem-macem, yaiku seksual, keuangan, narkoba, emosi sampe kesiyapan yen arep duwe keturunan. Konseling pernikahan iki bisa ditekani salah siji pasangan utawa sepasang ben ngerti piye perkara lan cara ngerampungkene.


Awak dewe sing biasa masak panganan nang omah iku pasti wes yakin nek panganan iku mau jelas resik dan higienis. Iku ancen dadi hal sing puenting dan isok ndukung kesehatane awak dewe. Tapi sadar gak, kadang awak dewe ngelakoni kesalahan sepele sing isok marakno nilai keresikan ambek kehigienisan nang panganan iku dadi berkurang. Awak dewe isok nyegah kesalahan sepele iku ben hal sing disebutno mau gak kedaden. Siji, bedakno pisau ben jenis panganane. Misal pisau A iku gawe sayur, terus pisau b gawe daging mentah. Tujuane ben gak kedaden cross-contamination. Loro, gunakno wadah sing bedo gawe jenis panganan mentah ambek mateng. Ojok atek dicampur, soale panganan mentah iku isok ngontaminasi panganan sing wes mateng nek wadahe dipadakno kabeh. Terakhir, ojok dekek panganan sing wes mateng ndek suhu ruangan suwe-suwe. Mending simpen ndek kulkas.


Akeh pengalaman ketinggalan pesawat utawa bus amarga penumpang sing kurang tertib lan ora nggatekake jadwal. Penumpang sing ora tertib iki kadhang ngerugikake penumpang liyane amarga bisa marai perjalanan ditunda. Penumpang iki kadhang telat amarga ora ndelok jadwal sing ana ning tiket utawa budhale sing mepet. Banjur kurange informasi iki uga marai penumpang mlayu-mlayu lan kesusu nggoleki kendaraan sing ana ning bandara utawa ning terminal. Kamangka kuwi, ayo dadi penumpang ning bijak lan ora marai rugi wong liya. Awak dhewe kudu ndelok jadwal lan uga informasi penting sing ana ning tiket uga saka jadwal informasi sing ana ning terminal utawa ning bandara.


Wong sing nemu harta karun mesti rasane kaget lan njingkat banget. Sapa sing ora njingkat yen ujug-ujug ndelok emas utawa dhuwit sak koper sing ana jng lemah. Nalika nemu kedadean nemu harta karun kaya ngene sing bisa dilakokake yaiku ora gupuh. Ora gupuh kanggo njupuk harta iku soale kudu dipastikna sek iki ora ana sing duwe. Nanging ora perlu gembar gembor ing sosial media amarga wedin emalah dicolong karo wong liya. Sing penting kudu bisa koordinasi karo pamrentah sing ana ing kono kanggo nggawa metu harta karun iku saka lemah supaya digawa ana ing kantor desa lan diselesaina bareng-bareng supaya ora ana kesalahpahaman.


Taun 2021, peneliti saka lembaga Tomtom, yaiku lembaga sing ana ning negara Belanda, ngumumake yen Istanbul, Turki, dadi negara sing paling macet ning dunya iki saka 404 negara. Jumlah iki bisa disimpulake yen ana fluktuasi ekstrem utawa munggah lan mudhun sing anjlok. Turki iki duwe persentase macet rata-rata 62% miturut TomTom Traffic Index. Kutha iki dadi pusat perdagangan ning Eropa lan dadi persinggungan ekonomi ning Eropa. Kutha iki uga dadi kutha sing penduduke paling akeh ning dunya. Kutha iki uga dadi singgungan transportasi, kamangka kutha iki dadi kutha paling macet. Banjur kutha iki uga dadi pusat pariwisata, dadi tambah macet lan marai sumpek pariwisata.


Tahun 2020 pas sakdurunge covid teko nang indonesia, Aku dijak koncoku sing oleh penghargaan soale dadi juara nag lomba sing makili kampus nang kementerian pendidikan kota gudeg. Tapi sak durunge iku koncoku senenge pol soale oleh penghargaan sing ora gesongko-songko soale bocahe melok lomba iku polahe senengane nulis. Tapi yo jelas seneng lah masio ora niat ngolehno penghargaan. Opo maneh koncoku asline yo seneng ambek nulis yo tambah girange megilan. Sak liyane iku, koncoku yo oleh penghargaan sisan teko fakultas soale wes banggakno fakultas gawe lomba sing diadakno antar kampus se jawa tengah. Mari ngunu koncoku yo oleh hadiah mesisan teko gone rektor. Wes enake pol.


Sing jenenge klambi saiki iku ora mok digawe kanggo wong siji tok, tapi mesti pabrik iku gawe sak pirang-pirang soale pengen payu akeh. Nah sing sing diarani klambi iki maeng termasuk pakean sing biasane digawe wong-wong terus ono beniki sing kanggo nganceng klambi iku ben ora ketok awake. Nah klambi iku mestine ora ngiro marakno isin soale nutupe awake wong sing ancen ora pantes nag diwasi. Nah sing marakno isin iku maeng nag klambi iku maeng isin. Yo asline ora mergo iku tok, tapi mergo sifate wonge sing ora karoan mangkane iso dadi isine megilan ang ngerti wong sing duwe klambi podo. Tapi ang jaman saiki yo wes ora masalah se.


Kegagalan iku suatu keadaan utowo kondisi ndek ndi awak dewe gak isok ngeraih tujuan sing diingino sing dianggap sebuah kesuksesan. Ben menungso iku pasti nduwe cita-cita, dan gak sitik sisan wong sing gagal gawe ngeraih cita-cita iku mau. Sebagian uwong sing ngalami kegagalan bakal nganggep iku sebagai akhir teko segalane. Mereka sing nduwe pikiran koyok ngono iku cenderung putus asa dan berlarut sedih terus-terusan. Sing nemen, uwong sing wes kadung gagal dan nyesel, suwe-suwe dadi stres dan isok ae ngelakoni hal-hal negatif. Nang Islam, sing koyok ngono iku duso. Allah wes ngajarno nang umate gawe gak gampang berputus asa dan berpasrah diri nang diri-Nya.


Sapa sing ora kaget nalika ketemu kanca sing wis pisah kurang luwih 10 taun. Ya iki sing tak rasakna saiki. Ndilalah aku bisa ketemu maneh karo kancaku pas SD biyen ana ing kantorku. Raine ora berubah babar blas. Mripate sipit, irunge mbangir, bibire tipis, lan pakulitane sing putih persis karo wong Cina. Aku kaget banget pas ketemu amarga aku wis ora tau krungu kabare blas sak jok aku pindah sawise SD. Nanging aku isih bisa ngerti amarga raine ora berubah blas. Swarane ya padha kaya pas SD biyen, cempreng banget, lek bengok banter, lan lek nyeluk aku uga pancet "cipluk".


Ngentut iki penyebabe uga bisa amarga sembelit. Sembelit iki ngalangi kotoran metu saka awak. Sembelit iki ana amarga kurang mangan serat lan uga kurang banyu putih sing bisa dicerna awak. Sembelit sing ngalangi kotoran iki marai pembusukan sing awak kuwi luwih suwe lan ngasilake bakteri luwih akeh. Bakteri sing isih urip iki uga ngasilake karbon dioksida sisa pernapasan sing uga digawa metu liwat gas kentut. Amarga kuwi, mangan serat kuwi penting banget kanggo ngindari kentut sing mambu lan uga bisa ngurangi frekuensi ngentut ning ngarep umum ben ora kisinan lan ilang kepercayaan diri. Sing paling penting yaiku kudu bisa ndelok kapan wayah pencernaan ora normal.


Ana sing jenenge emosi ning jerone alam bawah sadar, yaiku emosi sing kadang ora bisa dipahami amarga kesel sing kependhem pirang-pirang taun. Emosi iki sing marai wong sering kena gudho kanggo muring-muring utawa marai mangkel tanpa sebab yen dipancing sitik karo wong sing ana ning sekitare. Sing dadi masalah yen emosi iki wis diempet suwe amarga sifat emosi iki kaa bom wektu sing bisa mbledos kapan wae. Kadang yen wes muring-muring iki marai lega, nanging ya kadang nggawe masalah sing anyar amarga wong sing ana ning lingkungan kuwi bisa bingung. Emosi sing ora bisa dikendalikake iki bisa dadi gejala depresi serius yen ora cepet ditangani.


Pas dolan nang Kota Onde-Onde, aku biasane numpak bis teko Kota Pahlawan sekitar sejaman. Nah pas iku aku lunggoh jejere mbak-mbak sing ketoke se isek kuliah mergo gowo jas salah sijine almamater PTN sing ono nang Kota Pahlawan. Nah pas mlaku oleh setengah jam, wong sing pinggire mbake maeng sing lungguh kursi baris jejere iku moro-moro mutah-mutah. Nah mbake iku moro-moro koyok gedeg ambek piye ngunu, terus koyoke nag tak delok raine iku koyok mangkel ambek jijike pol mergo delok utahe sing ancene ora kadahan nang kresek. Mari ngunu mbake maeng madek nang sebelah pinggirku mergo ora gelem delok maeng. Akhire tak kongkon ngaleh nang panggonanku menisan mergo wong koyok ngunuku biasane iso ketularan mutah-mutah.


Getun sing paling jero sing dirasakake Ani yaiku ora bisa ndampingi bapake sak durunge bapake seda. Bapake Ani wis lara diabetes lan darah tinggi suwe banget. Pas sak durunge seda, bapak ora sadar lan kondisine tambah mudhun. Pas  kuwi Ani uga lagi kerja ning Jakarta lan ora duwe wektu kanggo cuti. Ani dikabari yen bapake seda kuwi pas dekne lagi ana proyek ning Bandung. Banjur pas dikabari bapake wis kritis, Ani langsung golek bisa nang Semarang, yaiku nang omahe wong tuwane. Ning perjalanan, Ani dikabari maneh yen bapake wis seda. Pas dikabari kuwi, Ani langsung nangis las ngerasa getun amarga nelangsa ora bisa ndelok bapake kanggo sing terakhir.


Coulrophobia yaiku salah siji jenis fobia sing wedi marang badut. Sejatine badut iki lucu lan uga ngewenehi hiburan kanggo para bocah cilik. Nanging badut iki bisa dadi medeni amarga ning sebagian wong, badut kuwi bisa ngelakoni kegiyatan sing ana ning njaba nalar lan ora tinemu pikiran. Apa maneh sak uwise ana film psikopat sing ndadekake badut dadi lakon sing utama. Phobia iki ora merujuk marang gangguan mental nanging marai gangguan cemas sing uga ngganggu panguripan menungsa. Penyebab fobia iki yaiku amarga nonton film, ana peristiwa sing marai trauma, lan percaya yen badut kuwi salah siji sosok sing medeni lan nggawa apes.


Biyen pas aku sekolah, aku ambek koncoku iku sak kelompok pas waktu balbalan. Nah pas deke iku dikongkon nyaduk bale deke iku senenge megilan polah ancene deke wes suwe ora nyaduk bal nang ngarepe kiper langsung. Pas deke jipek ancang-ancang terus nyaduk, tibake moro-moro telonone suwek nak mestake. Bocah-bocah sing ero langsung guyu kabeh soale suarone banget titik. Yo asline salahe dewe polahe deke ora gelem salin seragam olah raga tambah gowo telono sekolah akhire yo jebol ambek suweke iku maeng yo rodok luwong titik. Mari ngunu deke ora sido nerosno balbalan maeng polahe telonoe suwek ambek kisine soale didelok bocah akeh.


Salah sawijining hormon sing uga ana pengaruhe karo emosi yaiku hormon endorfin. Endorfin iki dihasilake saka sistem saraf pusat lan kelenjar pituitari. Hormon iki uga ngaruh karo tingkat stres, prasaan seneng, lan uga kekebalane awak. Menungsa bisa ngerasa luwih tenang lan luwih anteng pas ngadepi masalah amarga hormon iki. endorfin iki dikandung panganan kaya cokelat lan es krim, amarga wong yen lagi suker utawa lagi nesu tanpa sebab, ngonsumsi es krim lan cokelat iki bisa marai seneng. Zat iki uga bisa marai nyaman lan bisa marai emosi luwih stabil, kamangka hormon iki dihasilake pas lagi ngguyu utawa ngelakoni babagan sing disenengi.